CNLD KHA VOTE NAN RAK PEK HRIMHRIM LAI MU – The Chinlung Post\nRam hruaitu nih cun VISION ṭha sullam angeih awk a si.A vision hlawhtlin khawh nak dingah cun MP, Chief Minister,Minister si kho dingin ai zuam awk a si.Vision sullam ngeih cia lo mi caah cun Miniter le Chief Minister si duhnak lawngin MP i cuh hi thil ṭha lo chuah ter tu an si.Pasal vawikhat chuah ve manah MP si ve hrim2 ti hi kan politician hna i tinh mi hna a si sual maw?\nMP Minister si khawh ve hrim2 hna hi hlawhtlinnak bikah ai ruat mi hna kan um sual maw? MP Minister zong va si hmanh law,na ṭuan chungah ṭhanchonak ram le mipi sin a phak ṭung lo i,na nawl ngeihnak tangah mipi an retheih an sifah peng ṭungah cun ram hruaitu ṭha le hlawhtling tiah an in ti kho ngha maw?MP Minister tiang a phan kho (tling kho) nih ram le miphun caah rotling thil zei dah na tuah i, (ro)na chiah.\nRam ca tuah mi le chiah mi nei ṭung lo in na cân (term)a dih ni cângkã mipi nih kan philh colh ding mi hruaitu na si sual lai maw? Ram miphun hruaitu ṭha kan tahnak ding cu a rianṭuan mi le phung ning tein a hma lâk nakin a si ko ngha lo maw? Dirhmun sangah dir le nawlngeihnak i tleihin kum 5 chung ram le miphun caah rotling thil zeizat dah na ram le miphun caah chiah mi na neih?\nNa nawl ngeih cân chungah mipi zapi dirhmun a ṭhangcho maw? Na khawkhân nak tangah mipi kan i lawm maw? Kan hna angam maw? Cozah cu zapi huap cozah a si maw? Hi hna hi hruaitu ṭha kan tah nak ding (criteria) a poimawh ngai mi cu an si.MP Minister a si zongah Chief Minister zong si seh, a cân (term) chung i a khawkhân mi mipi zapi dirhmun cawikân nak a tuah ṭung lo ah cun hruaitu hlawhcham a si ṭhiamthiam.\nDirhmun sang le nawlneihnak sang bikah ṭhu hman seh law,ṭhatnak lei maw,thil sining dingin a hmang chuak kho lo ti nak a si.Ṭingṭang zong hi a tum thiam music thiam mi nih an tum ah cun hla dawhte sak nakah le ngaihnuam anuam tuk mi aw a chuah tawn.Hi ṭingṭang ṭhiam ṭhiam hi a tum athiam lo mi le music a nghal lo mi nih D kye zong a thei lo mi nih ai tleih i a tum tikah cun sullam ngei lo zapi nih hla sak pi khawh ding a si lo.\nA kye a theih lo maw a thiam lo cangah cun sang tukin a lak, niam tukin a lak ṭhan zapi nih zulh awk le ṭawm pi awk ṭha lo a chuah cang.Ṭingṭang kha kan mawh chiat lai maw? ,Ṭingṭang cu a ṭha ko e ṭingṭang ai tlaih tu kha a thiam lo ruangah a si.Lai mi kan lungfim cang u sih kan miphun te nih kan hruai cang seh miphun le ram ca a dir mi an si..Party dang hi an ṭha lo a si lo a kye an thei lo a tum an thiam lo ruangah a si.\nKan ram kan miphun an dawt tuk ve ko thih ngamhin an ṭuan an tuak ko a tum zia an thiam lo si kan hla sak mi a lai lengmang rih a kye dik a tum thiam nih an tum cang lai i ruang tein hla kan sa kho cang lai e. Ka nawlh rih lai hruaitu nih cun vision sullam nei mi a neih awk a si.A vision hlawhtlin khawh nak dingah cun Chief Minister Minister si khawh nak a kawl lai i,ai zuam awk tu khi a si.\nA tha bât le a râlṭhat nak ruangin SAL hna nih luat (zalawn) nak ni ceu an hmuh.George Washinton caan lio maw Benjamin Franklin cân hna ah khan SAL hna nih khan zalon nak rak hmu hna seh law, Abraham Lincoln nih US President si nak ai zuam duh lo kho men an ti.Hruaitu ṭha nih cun thil tinh mi vision an ngei i,a hlawhtlin khawh nak dingah cun Bawi ṭhutdan le nawlngeihnak cu hriamnam ah hman a herh ruangah a si.\nCNLD hruaitu hna hi an vision kan ram le kan miphun caah ahlawhtlin nak kan hmuh i, kan covo kan tin khawh cio nak lai CHIN mi ṭuanvo kan nei ve cu cu na vote kha a si. CNLD kan ram kan miphun aiawh tu CNLD na rak vote ve hrim hrim lai mu.Thanks. Kawlramthang Tlauthang


U.S President Donald Trump nih aka tei ko timi cohlan nak atuah duh lo caah amah auar tu hna buaibai nak achuahnak hi asi. – Hakha Cherry\nU.S Capital Ah Trump ruangah Buaibai Nak Achuak: Zeiruangah dah tuni 01/06/2021 ah USA Capital ah thil mahbantuk achuah tiah cun U.S President Donald Trump nih aka tei ko timi cohlan nak atuah duh lo caah amah auar tu hna buaibai nak achuahnak hi asi. Cucu expert mifim thiam hna nih cun proudboys tiah a auh mi hna. KKK le Red neck le ramdang mi a rem hrimhrim arem lomi hna pawl an si tiah an chim.\nNihin hi House le Senate zuungah President elect Joe Biden cu President asi ko timi cohlan nak an tuah ding asi caah mah bantuk hin buaibai nak cu achuak nak asi.Banutk hin President si nak thutdan tongti chan in ai chang mi hi amah lawng asi ti asi.\nCu caah micheukhat nih an chim ningah cun 01/20/2021 hlan ah hin Trump cu Scotland, England ram ah azam lai tiah theih asi. Zei caah tiah cun khi ka hmun ah ahim bik lai tiah aruah pin ah amah he ai neihniam bik mi hna official tein theih asi. President thar asi dingmi Joe Biden’s inauguration hlan ah tlik-zam ai timh hi asi. Cu bantuk cu U.S tuanbia le Vawlei cung tuanbia ah aum bel lo mi asi. Thlennawn nak aum tik ah tha tein le lungtling tein cohlan le power i chanh nak tuah asi tawn. Nain tutan hi cu bantuk dirhmun (traditional values) cu um dawh asi lo.\nTuni Senate le House ah hin Trump a dir pi ngai mi hna Senate pa 11 an um i House zongah cun an um ve tthiamtthiam. Cu bantuk cun President Trump nih Vice President Mike Pence cu keimah President ka si khawh nak hnga bia Na va chim lai ati nain Vice President Mike Pence nih cun keimah nawl angei mi ka si lo. Phung le lam kan ngei cucu kan zulh awk asi tiah ati.Cu bantun in buaibai nak achuah tik ah Mike Pence nih arannak in mah bantuk buaibai nak Cu ngol zokzok uh atu bak ah.\nPhung le lam kan upat awk asi ati. Amah zong cu himnak hmun ah an tlik pi ve. House lutlai Nancy Pelosi nih National Guide cu auh an si lai ati. Zeiti an hei cawlcangh le an au an khuan (Protest) ko zongah phung le lam ning tein thil akal ko lai. Cu caah January 20,2021 ah U.S Ram pi cu President Thar an ngei lai.\nNizan ah Geogia State ah Senate thimnak aum i minung pa 2 thim asi cu zongah cun Democratic party in ai zuam mi Jon Ossoff le Rev. Raphael Warnock nih teinak an hmuh.\nCu caah President Donald Trump nih Republican party cu arawk ngaingai ti alang. Tukum 2021 in 2025 tiang hi US Ram uk nak ah House zongah Dem nih an uk lai i abiapi ngaingai mi Senate zong an uk lai ti afiang ngaingai.Mipem hna kan nih caah cun Dem tluk atha mi an um ti lo.Credit-CCN


BBC nih President Trump kong a ttialmi hi a hman tak tak. Trump hi an soisel lengmang zong ah a hman mi tuah ttih lo in a tuah thluamah ko – Thechinlungnews\nBBC nih President Trump kong a ttialmi hi a hman tak tak. Trump hi an soisel lengmang zong ah a hman mi tuah ttih lo in a tuah thluamah ko\nMah bantuk in President Trump nih WHO tangka a bawmh mi a phi piak caah UN General Secretary Antonio Guterres nih cun a ruat ngam lo caah mah bantuk caan chia lio ah WHO bawmhnak phih piak cu a caan a si lo tiin President Trump thil tuah ning cu a rak soisel ve cawlh. Kumkhat ah USA nih WHO sin ah tangka a bawmh mi zat hi US Dollar Million 400 (£316m) a si tawn, Mah hi kum 2019 data a si. Vawlei cung ramkip nih WHO sinah bawmhnak an pek mi 15% hi USA nih a bawmh mi a si tinak si cu\nWHO nih a langter ning ah cun Kum 2019 ah China nih WHO sin ah bawmhnak a pek mi zat cu Million 76 le voluntary fun Million 10, a dihlak in Million 86 tinak si. USA nih a pek mi cheunga ah cheukhat hrawng lawng a si tinak a si. US-ah COVID-19 zawtnak ruangah mi 26,064 an thi cang. A damlo mi hi 614,246 an phan cang. USA caah cun khuaci a mui tak tak. A tu dirhmun zoh ah cun mah zawtnak ruangah USA mipi a thi ding mi minung cu a tlawmbik ah 240000 hrawng cu an thi lai tiah zum a si.-BBCNEWS\nBe the first to comment on "BBC nih President Trump kong a ttialmi hi a hman tak tak. Trump hi an soisel lengmang zong ah a hman mi tuah ttih lo in a tuah thluamah ko"


Nunphung Karceh Ah Chinmi Kan Tlau Maw? - THE CHINLAND POST\nBy Carson Twintwin| Chin Digest Vol. 6, No. 3 —\nMiphun tling sinak ding ah hin, tuanbia, nunphung, caholh, biaknak le hmunhma hna hi tahfung ah hman an si. Hi tahfung a tlinh lo miphun paoh “miphun tling lo le a tlau mi miphun” ah chiah le rel an si. Kanmah Lai/Chin mi zong hi cu dirhmun kan phan ziahmah. “Tlau” ti tikah, um lo lak le hmuh awk um loin tlau kha chim duh mi a si lo, umnak ding hmun ah um lo, nunpi awk a si mi hrial kha tlau kan ti mi cu a si. Australia um mi ka si caah ka umnak ram Chinmi nun ning in cawih in chim ko ning law, kannih zong hi kan rak i hngalh lo le theih lo karah tampi kan tlau cang. Kanmah lawng kan si lo, USA, Norway, New Zealand, Denmark…tbk um laitlai zong an si ve ṭheo lai. Cucu, hi capar nih muthlir in a zawi ding mi pathum in ka langhter lai.\nNunphung karceh nun\nPathian dawtnak thawng in Laimi ramleng kan chuah hi, 1990 kum hnu in a si deuh ti usih law kan palh lai lo dah. Kannih Australia hi A.D 2000 hnu deuh in a tam-u cu kan phan. Atu ah cun minung 10,000 lengkai kan si cang. Cu tikah, hika ram chuak kan fale cu chim lo, ram hnihnak (Malaysia, Thailand le India) kan um lio chuak mi kan fanau tampi “zong” nih kan kotho nunphung an hlamsua kho ti lo. Kan nu Chin ramkulh ṭhanglian mi hmanh kha hika ram phak hnu ah cun umnak hmun le hma hoih in nuncan le khuasak a hau ti mi lungput kan ngeih caah, kan nunphung kan kaltak ngai cang. Phun dang in kan chim ahcun, nunphung karceh ah kan um caah midang nunphung nih a kan dolh cang. Hi kong ruah ah cun thinlung a zaw bak. Kan zatlang nun siseh, caholh siseh, kan thilthuam hrukaih siseh, hngalh lo kar ah kan thlau mi tampi a um cang.\nCaholh lei in kan chim ahcun, kan fale kum 20 tanglei cu Laiholh an thiam tuk ti lo. Atu hmanh ah hihi kan si ahcun hmailei khi cu cuanh ngam hmanh a si lo. Endangered Language Program website lebang nih cun “kannih miphun cu caholh a thlau zau ding an si, zatuak 80%” a fiang tiah, a langhter. A rau ti lai lo tinak a si. Cu lawng hlah, mit zoh remlo tete hrukaih le hoiher ah mit a kem mi sikcak hmanh ah, “This is Aussie” a kan ti cang. Cu nih a langhter mi cu, kan kotho nunzia kha kan kaltak i rak hngalh bal lo nun nawl kan cawng cang. Mi nawlcawn hi a ṭha ko nain cawn zia thiam kan herh. Cu lo ah cun ṭhutdirnak hmun le hma hoih in nun hi a poinak a um lo ti mi lungput ngeih ruangah kan Chinmi kan tlau ngai cang. Hihi nunphung karceh kan um ruangah a cang mi a si caah himnak ralvengtu kanmah ṭhiamṭhiam kan si a herh.\nChungkhar hi a biapi taktak mi a si. A ruang cu hi hmun in nunzia ai dawhcah lo, a tlau ahcun chim awk a um ti lo. Nuncan ziaza kan ti mi hi, minung kan si man a si lawng si loin, miphun muisam ngeihtertu a si ti hi pupa hna nih an rak ruah. Cucaah, chungkhar hi sianginn ṭha bik ah an rak hman. An fanau hna sinah ziaza ṭha i nunpinak le a ṭha lo hlawtnak, umtu hoiher, mitau, hna-tun le zatlang nun tibantuk kha an chimh cawnpiak tawn hna. Annih cu Khrihfa an rak si lo, nain Sang Lai hi innka hram ah a dir caah, kan nun lio zong ah kan tuah mi ning zulh in bia a kan ceih i thluachuah vanni hi amah bia in a tlung ti hi an rak zumh i biading chim i zuam, mifel si i zuam, khualtlung, milengkai dawt i zuam, sifaak, kingro ngakṭah bawmh, nawlngaih, thlachiatruah, lungsau thinfual…tbk nun ngei law, na thluachuah phittu fir, zuanzam, lihchim, lainawn, bia chiakha chim, hakauh, phorhlawt…tbk hna hi hrial i zuam hna tiah, mama khaih in an fale an khaih tawn hna ti si (G. Biak Nawl bia).\nAtu kan dirhmun ah hin teh, cucu kan cawnpiak ve hna lo maw? tiah cun, cawnpiak ko. Sinain pehtlaihnak thazaang a der. Chungkhar pehtlaihnak a der ahcun kan fale kan thlau cang hna tinak a si. Taktak tiah cun, fale hi Pathian sin in hmuh mi rosung an si (Sal.127) i hi ngakchia cung ah ṭuan awk rian pek mi a tlinh lo mi dantatnak hmuh ding zong Cathiang nih ralrin a kan pek (Luke 17:2) fawn tihi kan hngalh a hau. A sullam cu fale nuncan ziaza cu nu le pa kut ah a um tinak a si. Cu rualrual in chungkhar ngandamnak zong hi nu le pa kut ah a um. Sinain, cucu papek ah kan chia lo, pawcawmnak kong lawng thluak fak in kan tuaktan. Ngeihchiah kan ngeih ahcun chungkhar a nuam, a tlamtling tiah kan ruah.\nCu tikah fale le nu le pa pehtlaihnak a tlawm i chungkhar ah ral lian a tlung. Nihin kan umnak Australia ah hin cu bantuk ruangah chungkhar buaibainak in biaceih zung a phan mi hi kum fatin sing 2 lengkai lengmang an si ti si. Culakah kanmah Chinmi zong kan i tel men lai. Keimah hnatheih le mithmuh hmanh ah, karlak ah fanu fapa a ummi nuva, lenglang in nuva a si i chungkhar ah hmunkhat hmanh ah tirawl ding-ei duh lo le it ti loin ai thenmi an um len. Hihi chungkhar pehtlaihnak a derthawm caah a si. A hlan kan pipu si hna seh, atu kan nu Chinram khuasa hna cu chungkhar hi nunzia chimh cawnpiaknak sianginn ṭha bik ah an hman. Phun dang in kan chim ahcun, chungkhar pehtlaihnak kha hnet tein hram an thlak caah chungkhar a nuam i a lamkip in an thang.\nCun, chungkhar pehtlaihnak a tlawm caah, fale he kan i hlat. Chim duh mi cu, nu le pa nih fale komh ding hnga tluk in an komh hna lo caah, ṭihnak le zahnak in kan khat i an pawngkam ah kan tlumtla ngam lo. Cu tikah kan lungduh hmanh kan chim ruah ngam ti hna lo. Hika ram chinchin ah cun ihzaunak khaan dang cio ngeih a si fawn i mah ihnak khaan te ah dai tein um, mah duh mi te tuah kha a nuam cem in kan thei i rawlei tidin caan hmanh ah chungtling in dum caan a um ti lo. Zarh khat ah voi khat hrawnghrang te lawng nu le pa, u le nau he kan i hmu ti awk a si. Khuamaw caan ah pastor(s) te maw, midang thlacam an rat tik zong ah fale kawh auh khawh kan si ti lo i thluachuah ngeitu Pathian sin lunglawmh chim hmanh ah chungkhar kan tling kho ti lo. Hi zong hi kan tlaunak hram pakhat a si.\nFak deuh in chim ahcun, atu kan chan hmanh ah chungkhar rualchan cingla kan i thlau cang hna. Laitlang ah cun rualchan cingla kan i tlaihchan le dawt ruangah kan fanau tiang in i siahernak lungthin an ngei. Asinain, hika kan fanau cu an si ti lo. Rualchan cingla an hlamsua ti lo! Ciruang pehtlaihnak zong an hngal ti lo! Cucaah mah le mah zong mi le mi ah an ruah dih cang hna. Hiti te kan si ahcun kan chuahpi kan unau fale pawl kan hrin fale karlak ah dawtnak a leng kho te lai lo, kan i thlau dih te lai. Hihi a thli tein kan tlaunak pakhat a si fawn.\nBiaknak le Zatlang Nun\nBiaknak le zatlang nun ti tikah, biaknak nih kan zatlang nun kha dirkamh sehlaw, zumtu nun in miphun dawtnak khat seh ti kha chim duh mi a si. Ka phan bik mi cu, kan fanau hna hi Khrihfa sinak in biaknak ngei lo ah an i chuah lai hi a si. Hihi chan nih a kalpi ti awk in vawlei cung ah a cang cuahmah mi a si. An pipu chan in Khrihfa a si mi, atu zong ah an nu le pa Khrihfa a si ko nain an fale biaknak ngei lo an tam tuk. Cu bantuk cu Australia ah hin minung nuai 7 hrawng an um ti si. Hika ram cu dun le dan nih a onh caah mah duh salam in khua a sa mi fale cu biaknak ngei loin an um ko. An thloh kho hna lo. Cucaah, Australia ram chung Khrifabu cheukhat cu zarhpini hmanh ah minung pali-nga lawng ai pum mi an tam. Cu hmanh ah tar kengkul lawngte an si. Mino an um ti lo. Kannih zong hi dirhmun kan phan lai lo ti chim awk a ṭha lo. Atu hmanh ahhin kan si cuahmah. Cucaah, atute hin biatak in ṭuanvo lak a hau. Kan daithlan sual a si ahcun atu kan nu le pa kum 40 cung minung nih a kan liamtak te tikah cun Chin miphun Khrihfabu hmanh hi a tlawm te lai. Cucaah nu le pa nih fale nan kan thlau lo nakding rianpi nan ngei. Taktak ah cun fale hi kan tlau lo, nu le pa tu nih fale nan kan thlau. Atu cu nan kan kawl ṭhan caan, nan kan tharchuah caan a si cang. Cu lo ahcun atu hmanh ah kan tlau pah cang si kaw, hmailei ah cun kan tlau thai te lai tihi phan a um.\nRev. Sai Lian Thang nih a rak chim bal, “Laimi cu chan tiluan nih fenh loin a tan in tan awk kan si.” Nai cikuate hmanh ah miphun dang nunphung nih a kan dolh tuk cang. Cucaah, ram ṭha kan phak mi hi hmalei kan techin fapar chan tiang cuanh ahcun tlaunak a si te sual hnga maw ka ti. A ruang cu nunphung karceh in thaw ip ngai in kan um tikah phan awk thil a tam tuk. Baibal chung Israel miphun zong phun hra an tlaunak zong kha nunphung karceh ah thaw ip ngai in an rak um i an chuah khawh ti lo caah a si. Atu ralzam dirhmun in ramkip a phan mi Vietnamese zong khi cu ṭhiamṭhiam an si. Kannih zong kan rak i hngalh lo kar ah kan tlau ngai cang. Cucaah, atu te hin kan i fimkaan lo le kan nunphung kan hlamsuat lo ahcun caan sau kan rau lai lo. Kan caholh kan kilven a hau, kan bia le kan hla kan ven a hau. Cun, Khrihfa kan si caah khrihfa nun in i cawnpiak le chimhhrin hi kan hriamnam ṭha bik ah kan hman a hau. Pathian bia in chungkhar ah daihnak lenter i pehtlaihnak ṭha ser ding kha kan rianpi ah ruah a hau. Cuti kan ti khawh ahcun kan zatlang nun a him lai, biaknak a him lai, chungkhar a ngan dam lai. Zatlang nun a him, nunphung a dam, biaknak a dam i chungkhar a dam ahcun nunphung karceh kan um zong ah kan him ko lai.\nChin Digest Vol. 6, No. 3 chung in tuah\nPrevious ပြည်သူများနားလည်သင့်ပြီလား? သို့မဟုတ် ကိုယ်စားလှယ်လောင်းတွေရောဘယ်အဆင့်လဲ?\nNext Chin Human Rights Organization (CHRO) ah Program Director A Ṭuan Mi Mai Thin Yu Mon He Biaruahnak


Thih-Sii An Dinh Thluahmah Cang Hna Lai – Chin 11 News\nThih-Sii An Dinh Thluahmah Cang Hna Lai\nHydroxychloroquine cu siibawi te nih hmual a ngei lo. Cu pinah mizaw thihlohnak tu a chuahter chinchin tiah an ti. South Korea zong nih an hmang lo. China nih an hman chun i an duh lo. Side Effects a tam tuk, thikai le zumthlum ngei pawl caah ṭih nung tuk hoi an ti i, an hnon.\nFrance pawl nih a hmual fak rih lomi mizaw “mild symtom” tlawmpal cung ah an rak hneksek bal. A ṭha ko, an dam ko tiah Darwin chan lio ah an rak phuan. Nain, cucu a hnu ah an rak ilet ṭhan. Raifanh-sii HXCQ a ṭha lo tiah mainstream media pawl thanhmi cu Vom le a Cenghngia phu nih an rem lo. Cenghngia pawl nih a cuk bakin an cuk hna. Ṭih an nun khawh ning.\nAn ram i kaakuai-sii vaccine chuah khawhnak dingah ṭuanvo la lubik pa nih “raifanh-sii” cu hmang ti hlah usih. Adang tu hman awk si, a ti hna. A rian in an phuah deih. “Raifanh-sii zeizat remruam kan cawk cang hi na thei lo maw? A dih hlanlo in kan dinh pet hna lai,” tiah Vom siangpahrang nih a tongh. California le New York cu zawtnak azik an phan cang. Zawtnak vaak ti lo dingin kan hreen khawh cang tiah an iti. An nih ram hnih uktu cu siizung an kal, mizaw zong an va zoh hna. Thilri herhbau an va bih. An chambaunak an itheih.\nAnnih pahnih cu khur chung in duh paoh huuk hmang an si lo. An Vomkhuai belte nih a khur chung cun a huuk hnawh peng rih hna. Lutaw hngal loin, amah chim cia lila amah nih a doh. Georgia pa nih ka on cang lai a timi cu “ka lung tling lo”, mipi nunnak ca fakpi in khua a tawk awk si, a tongh! A thiam thluh ning. Tu lebang, an duh zong duh lo zong ah an raifanh-sii cawk cia a dih hlan lo, a nawl zultu pawl cu an dinh thluahmah cang hna lai.


AA Hriamtlai Phuhna Nih Cun SAC Ralkap He Kan I Kah Leng Mang Caah Mipi Nih A Him Nak Deuh Ah Um Ding In An Ti Hna – Chintanbo\nSingapore Ih Hnatuan Tu Kawl Fala Nunnak Liam 28.5.2022 Ram harsat nak ruang ah hlawh fa tuan ding ih ramdang pawk suak tu lak ih sin Singapore ram ih hnatuan tu. cu tu nai te ah a hnatuan nak inn dawt 6 nak in a tlak pang ih siizung ah tuam hlawm rero asi nan a nunnak a liam ta asi tin Lynn Nyo facebook cun a tarlang.a tlak nak ah a tai tanglam a zengtluh tin khal a bet asi ih thinlung lam beidawng nak ruang ah tla a si tin a tarlang bet. Poi kan ti nasa.tanta mi innsang Bawipa in hnem hram seh law.R.I.P Crd..photo…Lynn Nyo, Kalay mino\nMIZORAM RAMKULH MAMIT PENGKOMH CHIN RALZAAM Lawngtlai, 28 Biangreithlep 2022: Mizoram ramkulh, Mamit pengkomh Dapchhuah khua ralzaam riahbuk ah Chin ramkulh in minung 70 leng an um. Hi ralzaam riahbuk lawng ah um lo in Dapchhuah khuachung ah innhlan in a ummi minung 1000 leng an um tiah RFA nih a langhter Mizoram ramkulh, Mamit pengkomh ah ralzaam riahbuk pakhat lawng a um i, hi riahbuk ahhin, Matupi peng, Paletwa peng, Mindat peng, Kalay hna in an si. Mizoram ramkulh ah pengkomh 11 a um i, hi pengkomh 11 chungah ralzaam riahbuk a um dih tiah theih a si.\nKahdohnak a chuah hlan ah ralhrang cawlcanghnak cu a luancia Sikpar 2020 hlan deuh ah Arakan ramkulh ah ralhmai sernak a tam tiah AA lei nih an chim. Hi ruangah kahdohnak a fak chin kho mi a si tiah AA nih khuami ralrinnak an pek hna. Ralhrang lei chimnak nawlngeitu Zaw Min Tun nih a luancia 19 Biangreithlep i thawngfianhnak ah Arakan ramkulh chungah AA nih kahdohnak tuah dingin an kan sawm tiah a chim hnu ah a tu bantukin kahdohnak a chuah hi a si. Nizaan kahdohnak kong he pehtlai in kaphnih in thawngthanhmi zeihmanh a um rih lo.\nTEXAS RAMKULH SIANGNIAMRUN AH MEITHAL KAHNAK A CHUAK NGAKCHIA 18 NUNNAK LIAM Lawngtlai 25 Biangreithlep 2022: American ramkulh komh Texas ramkulh sianginn pakhat ah nihnih ni ah khan meithal kahnak a chuak i ngakchia 18 le upa 3 an nunnak a liam i meithal kaptu kum 18 mi zong a nunnak a liam tiah nawlngeitu hna nih an chim. San Antonio in nitlaklei meng 85 ah a ummi Robb siangniamrun ah khuami pakhat nih meithal in a kah hna nak hi a si tiah Texas khuabawi Greg Abbott nih a chim.\nHi meithal kahnak a chuah hi Texas ramkulh ah nunnak liam an tambik sianginn i kahnak a si i Houston hrawng i Santa Fe sianglairun kahnak in minung 10 an nunnak a liam kum 4 hnu ah a chuakmi a si. Meithal in kahnak a tuahtu tlangval no hi Law enforcement hna nih an kah ve tiah an langhter. Abbott nih a chim ning ahcun ” a min ah Salvador Ramos a si i, kum 18 upa mi a si, amah hi Pistol a ngei, cun Rifle zong a ngei” tiah a chim.\nMeithal kaptu pa hi palek nih an kahmi a si kho men, asinain zohfel cuahmah lio a si, meithal in kahnak a tuahtu pa hi amah pakhat lawng nih a tuahmi a si tiah Uvalde pelek bawizik Pete Arredondo nih thawngfianhnak ah a chim. Credit: The Lairam Times


Thihdar: Pu Phu Ling Nih Mual A Kan Liamtak Eee – The Chinlung Post\nThih Dar Kan TumMiphun hawi hna,ZFA nih kan i bochan mi kan pa Pu Phu Ling ( Hmawngtlang) nih tuzing- December 10, 2020 ( suimilam 8:30am ) ahkhan Eskenazi Siizung ( Indiana ) in mual a kan liam tak ruangmang ko cang ee.\nNgaihchiatnak a tuarmi chungkhar Bawipa tu nih hnem hram ko hna seh.\nNgaihchiatnak tuarpinak heZophei Family network of American\nCrd. Zophei Famiy Network of America\nBiden Buancomi Namhnehpiaktu Ding Eletoral College Ralchanh In Duhlonak Langhter Ai Timmi Republicans Pawl Mitt Rommey Nih An Zo Zarang In Ahlih Hna. Electoral College vote ralchanh in duhlonak kan langhter lai, tiin ai hrocermi Republican pawl cu Utah Sen. Mitt Romney nih an zo zaraang in a hlih hna.Molhtamh bia a si. Tuah tawn ningtein kan tuah ko, vote relthannak tuah zong hi a phung a si ko, biaceihzung phaakpi le tazacuianak tuah zong hi a phung a si ko.\nAsinain, riantuan dingin mipi nih an thimmi hna electors pawl rian tuan lo dingin kham timh cu molhtamh bia rumro a si,” tiin Romney nih a chim. Cu a chimmi cu NBC News biachimtu Frank Thorp V nih a vun chimchin. Business Insider ah a tu bantukin Romney nih a chimmi cu a aiawhminung zong nih a fehtermi te a si ko. 2020 election results a khupthal leh tim in state tampi ah Trump campaign le a Republican hawirual nih tazacuainak an tuah.Biden nih buan a co mi hi Election Day hnu ni tlawmpal in khan ai fiang ngai ko cang nain, nihin tiangah Trump nih a sungh a khaan duh lo.\nKhah, mipi an vote hi biapi ah chia lem hna hlah u sih. Cunakcha in cun kan duh ning tu in tuah ko u sih. Cu kan tuahning cu democratic republic nih an tuah awk a si theng lo mi phung zulh in a si lai,” hei ti phun khin Trump a cawlcangh daan hi a si, tiah Romney nih a chim.


KAWLRAM LE RUSSIA NIH HNATLAKNAK AN TUAH, TLANGCUNGMI KAN LO KO LAI HIH – The Chinlung Post\nJanuary 23, 2021 admin Kawlram 0\nKawlram caah thawngpang ttha taktak a chuak, Asunglawi taktak khi asi, Kawlram mi vialte caah cun lawmh awk taktak mi asi. Sihmanhsehlaw Tlangcungmi tthenkhat caah cun ngeihchiatnak bantuk ah a cang kho men. Kawlram nih atuhi Russia Drone a cawk lai tiah thanhnak an tuah cang. Russia sin in Kawlram nih Air Defense System le Drone a cawk lai ti asi.\nTutan ah Drone cawk dingmi amongtu a um lomi asi tiah an langhter chih. Hi raltuknak hriamnam Kawlram nih Russia sin in a cawk dingmi kongah Russia Foreign Minister Sergy Shoigu cu kawlram ah a rak tlawng ti asi. Cu a rak tlawng chungah cun atutabantuk in rampi pahnih hna cu hnatlaknak an tuah cang. Tutan ah hnatlaknak an tuahning ahcun Russia sermi Pantsir-S1 air defense le Orlan 10E timi amongtu um lomi a cawk lai ti asi.\nHi hriamnam cawk dingah hin a liamcia kum 2001 in khan Kawlram le Russia hna cu remdeih hnatlaknak an rak tuah cang. Kawlram le Russia hi aliamcia caan in khan hriamnam lei ah pakhat le pakhat tthanchonak dingmi kong rianttuan ttinak an rak ngei cang tiah Russia cozah thawngzamhnak asimi TASS nih alanghter. Hi konghe pehtlaiin Russia sin in kawlram nih acawk cangmi cu atanglei bangin langhter asi.


Uar um tuk ee!! Dr. Sasa nih UN hruait pawl hna a chawn cang hna – Thechinlungnews\nUar um tuk ee!! Dr. Sasa nih UN hruait pawl hna a chawn cang hna\nUar lo awk tha lo, mah bantuk in a hman ning tein rian tuan a tim mi hi kawlram nih kan her mi hna cu an si. Dr. Sasa cu kawlram caah US ah special Envoy to the United Nations (UN) thim a si. Kawl ralkap nih uknak an lak hnuah MPs thim mi pawl nih an dirmi Committee Representing the Union Parliament of Myanmar (Committee Representing Pyidaungsu Hluttaw- CRPH) nih kawlram aiawh in UN ah an thim mi a si\nMah bantuk kawlram mipi caah rian tuanding in an thim mi hi a cohlan ning kong a chim hnuah, International Communities hna cu a chonh hna i, kawlram mipi 54 lei kap ah dir ding in a ti hna.\nCun atu rian tlaih tu hruaitu paruk (6) hna cu dirpi ding lo ding in a ti hna. Myanmar mipi duh mi le thim mi cu zeirel lo in, an cohlan ding a si. Kawlram mipi 54 million lei kap maw nan dir lai, ralkap, uknak a tlaih tu, aa na hmangin mipi heh tiah hremtu 6 lei kap maw nan dir lai.\nMyanmar mipi nih atu raldonak (revolution) an tuah mi ah, teinak lam kan zulh lio mi a si. Ralkap hna cu atu hi an buai cang i, an hmaih dawnkhangtu liantuk mi a um cang. Kan lung a dawng bal lai lo. Kan sungh ti atu thil kan tuah mi ah hin kan nih ding lai lo.\nMah bantuk in ralkap nih an tuah mi cu ara ding mi tuanbia nih an kong a ceih te lai. Democracy nih teinak a hmuh hrim lai. Zalawngnak nih teinak a hmuh hrim lai. Federal nih teinak a hmuh lai. A hman mi nih teinak a hmuh lai. Pathian nih Myanmar le mipi hna tampi in thluachuah hna seh. Credit-Dr. Sasa\nBe the first to comment on "Uar um tuk ee!! Dr. Sasa nih UN hruait pawl hna a chawn cang hna"


Previous Article Keneh Dawhlo A Zulmi Chin Mino Caah Hodah Tuanvo Ngei?\nNext Article Kawlram Thlennak Le Zalonnak Nih A Chuahpimi Chin Media Dirhmun\nKumzabu 21 Ṭhithruaining\n‘Zarh khat ah voikhat in chuahmi New York Times magazine ah an ṭialmi thawngpang (information) hna cu kumzabu 17 chung ah, England ram mipi nih an rak tonmi harsatnak nak in a tam deuh ving’ tiah John C. Maxwell nih a rak chim bal. Mah nih a langhtermi cu rang tuk in thil sining aa thlengmi chan ah kan um tinak a si. Asinain cheukhat kan hruaitu hna cu kumzabu 19 ṭhithruaining in a kan hruai cuahmah rih ko.\nKumzabu 19 ah cun “hruaitu hna cu hruaitu si ding hrimhrim ah hrinmi (leaders are born) an si” tiah an rak ruah. Hilter, Roosevelt le Mocedone tibantuk hruaitu pawl ruang ah mah bantuk ruahnak zong cu a hmaan khunmi a lo ngai ve. Kumzabu 19 lio hruaitu pawl i an tlaihtleng cu, ‘Kan tuah piak hna lai (I will do for you)” ti a si. A sullam cu hruaitu nih hnuzultu caah a dihlak in tuahpiaknak khi a si.\nKa hawipa pakhat nih rianṭuantu zakhat leng aa ngeih hna i, amah thengte nih tlakrawh man a pek tawn. Amah um lo karlak a rianṭuantu pawl nih tlakrawh mawṭawka pakhat phur hmanh an cah ngam lo. Ka hawipa pastor pakhat zong “I will do for you” timi tlangtar cu aa tlaih i, a Khrihfa upa 9 kha rian ngei lo tiang in a chiah hna__amah nih a ṭuan kanh dih hna. Andrew Kanet nih a rak chimmi cu, “Minung pakhat nih amah lawng in rian dihlak a ṭuan duh i, amah lawng nih thangṭhatnak le hlawhtlinnak dihlak tinco a duhmi hruaitu a si ahcun hruaitu tling taktak a si kho lo” tiah a ti.\nKumzabu 21 ah cun hruaitu hna cu “sermi (leaders are made)” tiin hmuh a hung si__hruaitu cu hruaimi hna nih thimmi an si i, anmah [hruaitu] lila zong kha cawnpiak le chimhrin khawhmi an si tinak a si. Hruaitu tampi an chuahnak khuate pakhat ah khual pa nih inn ngeitu pa kha mahti hin bia a hal, “Nan khua ahhin hruaitu ṭha hna an chuak bal maw?” a ti. Inn ngeitu pa nih aa thawh i, “Ngakchia lawng an chuak bal” tiah a leh deih. Mah nih a chim duhmi cu, kumzabu 21 ahcun hruaitu timi cu khaukhih in a chuakmi an si lo, anmah an i zuamnak, an cawnnak le mizapi nih dirkamhnak thawng in hruaitu dirhmun a phanmi an si.\nCucaah, kumzabu 21 ah cun “kan tuahpiak hna lai” timi nakin “nan ka tuahpiak lai (you do for me)” ti a si cang. Midang [a hruaimi] pakhat thiamnak le thilti khawhnak hna kha aa tlaknak zawn te ah hmanzia a thiammi hruaitu cu tuchan ah caan saupi a hruai kho dingmi hruaitu ti an si.\nKumzabu 21 hnuzultu (hruaimi)\nA luanciami kumzabu 19 ahkhan hngalhkauhnak cu cawnnak in (knowledge by learning) ngah khawh a rak si. Asinain kumzabu 21 ah cun hngalhkauhnak cu cawnnak theng lawng siloin mit hmuhnak in ngah khawhmi (knowledge by seeing) a si cang. Tuchan ah minung nih hngalh rih lomi a um lo tluk a si cang. Kum thum ka fanu hmanh nih TV chung ah Obama a hmuh i Obama tiin a au kho. Kan pi Aung San Suu Kyi kong tlawmte a chiatnak lei in ka van chim i, kum nga ka pafa nih, “Amah bantuk in nun naa pe ngam maw?” a ka ti.\nVoi khat cu mi pakhat nih ca a zoh huam lomi a fapa kha, “Ka fapa…Abraham Lincoln chan ah cun mei a rak um rih lo i, lam kam ah pei ca a rak zoh cu, nang cu mei a um ko nain ca naa zuam lo” tiin a chimh tik ah, “A si ko ka pa, Abraham Lincoln cu ka pa nangmah tia a si ahhin president a ṭuan cang. Nain ka pa, nang cu seihka na mawng rih” tiah a leh. Kumzabu 21 hnuzultu [hruaimi] pawl nih cun thil sining an rak theih tuk ve cang timi ka hun langhter duh.\nKumzabu 21 nawlngaihnak\nKumzabu 21 hruaitu hna cu a langsar khunmi kha an si lo. Nawlngaihnak chan lio bantuk in thah siseh, thi seh tibantuk tuanbia kha a tlau dih cang. Nawlngaih duh tuk ruang ah communist le socialist bantuk hruainak nganpi an tlaknak zong a si. Kumzabu 21 hruaitu cu member pakhat bantuk a si i, mibu pakhat kha a hruai khi a si ko. “Ka chim bantuk in tuah law ka tuah bantuk cun tuah hlah” ti chan a si ti lo. Khrihfabu hruaitu ka hawipa pakhat cu a siangngakchia volleyball benghnak ah voi 3 a palhmi poh cu a benghter ti hna lo. “Ka kawi, zaangfak an si, voi 8 tal cu i palh ko hna seh” ka ti nain, “anmah caah ka sermi phunglam a si” tiah a ti diam. Cu bantuk ṭhithruainak cu hmailei an lamthluan ah thilrit ngaingai a si.\nKumzabu 21 rian phawtzamhnak\nLaitlang ah ummi ka pa hawikom pakhat nih a mawṭaw mawnghpiaktu (driver) kha mahtin, khitin na mawngh lai tiah a chim lengmang. Cu tik ah, a mawṭaw mawngtu nih cun, ‘Ka pa, nangmah nih mawng lawlaw ko a ti’. Driver kan lak hnu ah cun driver nih a nawlngeihnak chung ah khan kan vai tlak tuk lem ding a si ti lo. Rian lak ko nain, ṭuannak le tuahnak nawl kan pek duh lomi hi kan Kawlram hruaitu hna lak ah chambaunak pakhat a si i, an rian ah an ngeihmi nawlngaihnak chung ah vaa thlak lonak kha nitlak ram an ṭhanchonak a si.\nKumzabu 21 tuaktannak\nA luancia kumzabu ahkhan cun hruaitu nih hmuhning le hngalhnak sawhsawh an ngeih ahcun a rak poi tuk lem lo. Nain, tuchan ah cun tuaktan thiamnak thluak a tlawm ahcun a ngah ti lo. Zeitluk in a thinlung ṭhat ko zong ah, zeitluk in dah thil tuaktan khawhnak thluak a ngeih ti kha ṭhithruainak caah a hung biapi tuk cang. Kan Kawlram fimcawnnak zong nih thil tuaktan khawhnak tampi a rak kan kham ve.\nTahchunhnak ah, “na pa min aho dah a si” tiin hal ahcun, ram pumpi nih, “Ka pa min cu U Ba a si i, ka nu min cu Daw Mya’ kan ti. A ruang cu kan ngakchiat lio ah sianginn ca kan cawnmi ah “ka pa cu U Ba, Ka nu cu Daw Mya” tiah aa khat viar in chimter kan rak si caah a si. Kanmah tein tuaktan khawh lonak fimcawnnak chung ah kan rak ṭhang.\nKumzabu 21 thil thiamnak\nA luancia chan ahkhan cu teimaknak kha hlawhtlinnak pakhat a rak si nain, tuchan ah cun thil thiamnak tel loin teimaknak lawng cu santlai tuk lem ti lo. Tha le zaang chan a dih cang i, thluak le hngalhnak in i zuam chan a si cang.\nPhunthlukbia 22:29 nih, “Amah a rian ah a thiammi pa cu siangpahrang hna hmaika ah a dirmi a si lai, mi sawhsawh hna hmai men ah a dirmi a si lai lo” a ti. Cucaah, kum zabu 21 ah hin Khrihfabu rianṭuannak zong ah caan saupi rianṭuan khawhnak ding ah thil thiamnak cung ah ṭhithruai thiam kha a biapi ngaingai.\nKumzabu 21 ṭhithruainak le ṭuanvo lak khawhnak\nKan Kawlram holh ah a fawi ngaimi pakhat cu ‘rian tlamtlinh’ ti a si. A taktak ah cun rian tlamtlinh cu a fawi lo. Tahchunhnak ah, ralkap pakhat cu ral ram i va thih kha a rian a tlamtlinh a si lo, ral a tei tu kha a rian a tlamtlinh a si.\n1968 kum Mexico Olympic ah, Tanzania ram in tlik aa zuammi, John Aṭurwary cu ruah lo piin aa khawng i, tli ti lo ding in siibawi te nih ruahnak an pek. Asinain a kebei bu cun a tli ve i zan suimillam 7: 30 ah kawltung a phan ve. Thawnglatu pawl nih “zei ruang ah dah na dam lo bu cun an tlik chih ṭualmal” tiin an hal tik ah, “meng 7000 aa hlatnak Mexico ram in laksawng la ding in thlahmi ka si” a ti. Nitlak lei rammi hna cu an ṭuanvo cung ah an i zuamnak le an thinlung put fekmi ruang ah an ram an hruai khawhnak hrampi a si.\nKan khrihfabu le zatlang bu rianṭuannak lak zong ah ṭuanvo lak khawh nak thinlung kan ngeih ahcun vawlei nih theihpimi kan si ko lai. Kawl phungthluk ah, “Vawlei nih miphun a dolh kho lo, asinain minung nih minung a dolh ahcun miphun a tlau” an ti bang in, Kawlram khrihfabu hruainak zong zei bantuk hmanh nih Khrihfabu a hrawk kho lo. Asinain, a ṭuanvo aa hngalh lomi le a rian ah ṭuanvo a la ngam lomi kan hruaitu pawl ruang ah kan ram, kan miphun le kan Khrifabu a rawk kho.\nAtu tiang kan cithlat khawhmi kumzabu 21 ṭhithruainak zong hi hi capar pakhat nih a tlamtlinh kho naisai lo. A khul a rang tukmi chantiluan ah kan um bantuk in ni le caan a kal ning hoih in hi kumzabu 21 ah hin ṭhithruaining zong aa thleng cuahmah rih lai. Mahti aa thleng cuahmahmi vawlei ah a ummi mi vialte hi a chan kalning i kan i ṭhihruai khawh nakding ahcun chan nih a kalpi vemi ṭhithruainak hi kan zulhdawi i, kan hngalh ve a herh. Pathian nih a kan pekmi thiamnak le thilti khawhnak tlawmte lawng ah aa zami si loin kan thiamnak dihlak chuah in ram, miphun le amah Pathian ramkauhnak caah a hmang thiammi si ko hna usih.\nCatialtu Thawng Ṭha Thang NC nih Chin Digest Vol. 2/No. 1, February 2016 Issue caah a rak tialmi a si. Online careltu caah a thar in kan hun thlah than. ~Chin Digest Tawlreltu


Trump NIH California Alakthan Lai. Kan kut vuithum benktuah usih law, Pathian khuakhan a si ko lai. Lih an tlaih cang hna. – The Cherry Par\nTrump NIH California Alakthan Lai. Kan kut vuithum benktuah usih law, Pathian khuakhan a si ko lai. Lih an tlaih cang hna.\nKa hawile dihlak nan I lawm maw California cu tehte fiang he dir a si cang caah, Trump nih a tei cang lai. Lih in inn lo ngeilo vote an tuahmi cu Kut ah hum a si cang. Hihna pahnih long an si lailo. Joe Biden chimmi lih groups kan rak dirh timi hi a si bak ko lai. Minung pahnih long nih vote 8000 hi an tuahpiak kha hna lailo caah state dang ah hi groups hi an un ve hrimhrim ko lai an ti.\n← Salai Lungthli Tum Nih Isaac Khen Cu A Phomh Cang Ko Hih\n41 County ah lih in vote an thlakmi minung pahnih an tleihmi hna kong an chimmi →


A TTHA KHOTUK. CNA NIH HRIAMNAM A HERH DING MI PAWL – The Chinlung Post\nMarch 16, 2021 admin Knowledge 0\nChelsea Bawi: CNA nih an herh dingmi hriamnam! Myanmar ralkap hi minung 500,000 renglo in an i chim, nain expert pawl nih cun 300,000 cung an si lai lo tiah an ti ve. Tulio Myanmar ralkap pawl hi tlangcung hriamtlai pawl caah tih a nun biknak an hriamnam cu vanlawng an i ngeihmi hi asi ko. Vanlawng i ngei hlah sehlaw cu tlangcung hriamtlai pawl he ai khingkhang nawn ding khi an si ko.\nCucaah tutan ah Civil War chuak sehlaw zeitindah asi lai ti ahcun a vanlawng theo hi tihnung cu asi ko lai. Si ahcun uico ralkap nihhin zei vanlawng dah an ngei timi zoh ta usih. Raldohnak vanlawng (aircrafts) hi a tha ngaingai mi ai ngeih lem lo nain Russian ser MiG-29 pa 4 ai ngeihmi belte khi cu tih an vun nunnak asi. A dang a ngeihmi pawl cu 1960 in 1970 kar i rak siammi a chia taktak mi, CAC/PAC JF-17 Thunder (7), Nanchang Q-5 (21), Chengdu J-7 (21) le Shenyang J-6 (1), ti pawl a chia taktak mi le a hlun tuk cangmi lawngte an si.\nCDM in ralkap an tei ti lo sual tikah mino minung 5000 in 10,000 kar cu CNA ah an lut te kho. Cucaah kan ralkap CNA zong nih khin biatak tein raldo an i timh i an area chung ah ralkap tei ve an i timh asi ahcun vanlawng kahnak an ngeih a herh ve. Tulio US siammi liangcung chuanmi FIM-92 Stinger (a tang hmanthlak) khi an i ngeih ve a herh.\nFIM-92 Stinger hi a man ai deng $38,000 i meng 7 huam chung (short-range) a kah khawh i MiG-29 ti lo khi cu Kawl ralkap vanlawng paohpaoh khi cu meng 7 naih in an hun zuam ahcun an kah khawh dih. MiG-29 zong khi mach 2.0 tluk rang in a zuangmi asi i FIM-92 Stinger tu hi cu mach 2.56 tluk rang in a zuangmi asi caah a area chung naih tein cun a kah khawh thiamthiam ve.\nCivil War a chuak lai i CDM mino khi hrian an tlaih deuh viar te lai caah ralkap nihhin vanlawng a hman te lai caah $38000 man te lawng asi nain a tha taktak mi FIM-92 Stinger hi CNA, KNU, KIA le TNLA nih an ngeih cu a herh bak ko.Tlangcung hriamtlai pawl caah ralkap an tihnunnak bik pahnihnak an hriamnam tank le artillery kahnak kong ka vun chim than te lai.\nRechih:US media ngan CNN tialmi kan in hrawm hna, Myanmar Ralkap Nih Daitein Duhlonak Alanghtertu A Thah Cuahmah Ko Hna, Hi Kongah Na Theih A Herhmi Pawl Cu. (CNN) Feb 1 i, ralkap nih nawl an lak hnu in duhlonak langhternak cu ram chung hmunkip ah tuah a si peng ko rih. Thla khat le ca cheu a si ruangmang cang. Gen. MAH nawl peknak hmangin ralkap le palik nih cun daitein duhlonak a langhtertu mipi cu rampi pumpi cuul in an kah hna, tampi an tlaih hna i, an mui hmuh an si thai ti lo. Hngakchia telhchih in a thimi hi 130 lenglo an si cang, tiah UN Human Rights office nih an chim. Cozah lutlai, journalists, activists le mipi an tlaihmi hna hi 2100 lenglo an si cang. Zan ko ah an tlaihmi hna an si. MAH nih Suu Kyi cu a tlaih i, State Admistration Council, timi cozah a dirh colh. Kum khat chung uknak ka lak, tiin thawng a thanh.\n𝐙𝐞𝐢𝐫𝐮𝐚𝐧𝐠𝐚𝐡 𝐝𝐚𝐡 𝐫𝐚𝐥𝐤𝐚𝐩 𝐧𝐢𝐡 𝐧𝐚𝐰𝐥 𝐚 𝐥𝐚𝐤? November 2020 general election ah vote a tomtom an fir i Suu Kyi party NLD buan an coter, tiah sual a puh hna caah nawl a lak hi a si. USDP cu tutan election ah an derthawmtuk i, president si khawh an i ruahchanmi an zanmang a tlam a tlin lo tikah, vote fir a um ko, ti tehte hi 10.5 million cases hrawng in kan langhter khawh, tiin ralkap nih an chim. A ngaingai tiah cun tehte pakhat hmanh an langhter khawhmi a um fawn lo. Vote firnak a um lo, tiin Election Commission nih a ti ve. Tutan election hi Myanmar tuanbia chungah Democracy muisam kengin avoihnihnak election an tuah ceu a si. NLD le Suu Kyi nih kum 5 chung an pen ah cun Reform tuah ding ai fiang caah, tutan nawl an laknak a ruang hi vote ruang nakin, ram chungah ralkap nih nawlngeih an duh peng rih ca tu ah a si deuh” tiin mifimthiam pawl nih an chim.\n𝐌𝐲𝐚𝐧𝐦𝐚𝐫 𝐧𝐢𝐡 𝐳𝐞𝐢𝐫𝐮𝐚𝐧𝐠𝐚𝐡 𝐝𝐚𝐡 𝐝𝐮𝐡𝐥𝐨𝐧𝐚𝐤 𝐚 𝐥𝐚𝐧𝐠𝐡𝐞𝐫? Nai kum linga chung i politic kongah le economic kongah ram chungmi nih democracy a thawtnam an teh ve cang caah, tutan i democracy sungh than lai cu a ruah in an ruah khawh ve ti lo cah, mino thlu lo, thar thlulo in ram pumpi cuul in lam cungah nifatin an cuah nak hi a si. Uknak nawl hi civil kut ah kan ap than tu, tiin mipi nih ralkap pawl an hal hna. Nanmah hi tuanvo a ngeitu nan si. Suu Kyi le a dang civil hruaitu pawl kan chuahpiak u, tiin an duhnak an langhter. Cun kum tampi chung an hmun le an ram ah mahtein i uk khawhnak nawl a halmi tlangcung miphun pawl zong nih ralkap nih an suaimi 2008 Constitution zong hrawh lawlaw dingin le Federal democracy phung dirh cang dingin an duhnak an langhter hna.\nNifatin i duhlonak a langhtertu lakah hin mino tete ko hi a tambik an si zungzal. An nu le an pa, an pi le an pu hna nih an co bal lo mi democracy kha annih mino nih cun a thawtnam an vun teh manh cang caah, cu democracy vun sungh than lai cu a ruat an ruat kho hrim ti lo. Tu lio hrawnghrang cu CDM ah hin a rang le vanzawng in an thuammi sibawi, bank riantuantu, sihni, cawngsaya, engineers le sehzung riantuan tu ko an tam. Mah le rian chuahtaak in duhlonak an langhter. Sibawi, bank, tlanglawng, khuabawi pawl ko hi ralkap nih an ngiar khun cang hna. Truck drivers, customs, bank agents le rili tilawng rian a tuantu hna tlaihkhih an ton tuk cang caah, ramdang in thilri a lutmi vialte zong ai din cang, tiah Frontier Myanmar nih a chim.\n𝐑𝐚𝐥𝐤𝐚𝐩 𝐧𝐢𝐡 𝐳𝐞𝐢𝐭𝐢𝐧𝐝𝐚𝐡 𝐥𝐞𝐡𝐫𝐮𝐥𝐡𝐧𝐚𝐤 𝐚 𝐭𝐮𝐚𝐡? Kan hnung zarh hnihthum chung kha cu ralkap nih biatakthlak in hriam a hman i, lampi kip cu miruak in an khat i thisen hi tidil bangin ai dil dih. Palik le ralkap kahmi kuanfang in i humhaaknak dingah, tiin mino tete nih cun plastic lutchin tete siseh, cun canphio in an tuahmi phaw cu an i hman hna. Daitein duhlonak a tuahtu le lamkam i a dir ko mi hna an cungah ralram lawngah hman tawnmi hriamnaam ngangan cu ralkap nih a hman hnawh hna, tiah Amnesty International nih an chim. Ralram ah kuat dingin hisapmi ralkap pawl cu lampi cungah cun an hman hna. “Tutan i ralkap nih daitein duhlonak a langhtertu hna cung i tuksapur in hriamnaam nganngan a hman mi hi cu minung hawi cung i thatlonak tuahmi vialte lakah a sualhmabik a si lai dah” tiah UN special rapporteur Tom Andrews nih a chim.\nZantim ah internet an phih riangmang i, cu an phih chungah cun inn khat hnu inn khat an luhhnawh hna, mipi cu an inn in an vung rawt hna. An tlaihmi a tamdeuh cu an chungkhar le he zong pehtlaihnak an tuahter duh hna lo. Cu tikah zei an lawh, ti zong theih phaak an si ti hna lo. Nai hrawng i miruak 4 kha zantim i an tlaihmi hna an si. Pahnih le bang cu NLD official minung an si. An 4 ning tein in a nung in an tlaih ko hna nain, ruak in an khirh mi hna lawngte an si, tiah UN officials 2 nih an chim. NLD officials 2 cu thi lakin an hremmi hna an si, tiah chungkhar le activist group nih an chim.\nRalkap nih cun anmah lawng nih an onhmi media long hmanter an duh cang caah, media outlets 5 cu an phihpiak hna, journalists pawl an tlaih hna. US news agency caah duhlonak an langhtermi kong a chim lio ah ralkap nih The Associate Press journalist Thein Zaw cu an tlaih. “Amah le a rian te a tuanmi a si ko caah, hun kan chuahpiak u,” tiin the Press nih ralkap an nawl hna. Thah le nawn cu a khat cang ko nain, mino pawl cu a thongthong in duhlonak an langhter. Journalists pawl zong nih cun nunthaap bakin heh tiah livestream in thil a cangmi an zeih hna, capar an tial peng ko rih. Buaibainak a tuahtu duhlonak langhtertu pawl hi thiamthihtein dawh ka tawlrel ko rih hna cu. Police pawl nih a neem khawh chung neem in an tonghtham ko rih hna. A si khawh chungin fahpeknak um ko dingin nawl ka pek hna, tiin MAH nih Global New Light of Myanmar a ti salam rih. Myanmar Police Force nih hin kan democracy phung ning tein a riante a tuan ko. Nihin tiang i a cawlcanghnak hi ramdang he tahchunh ah cun ai ningtuk lehlam rih” tiin MAH nih a chim.\nS𝐮𝐮 𝐊𝐲𝐢 𝐭𝐚𝐡 𝐳𝐞𝐢𝐝𝐚𝐡 𝐚 𝐥𝐚𝐰𝐡? Suu Kyi hi caan khat te cu international democracy ICON bak ah chiah a rak si. Kum 15 chung ralkap nih a inn ah an erh hnu ah 2010 ah an chuah than i, kum 5 hnu i election ah bua a co mi cu Western cozah pawl zong nih chingchiahtlak teinak ah an chiahpiak bak ve. A tu hi Suu Kyi cu a hmuh (cases) 4 in taza an cuai lio pi a si. Saupi thong a tla than kho, a inn ah saupi erh a tong than kho, tinak a si. (1) Import le export kongah (2) ram chung kokek buainak tawlrelnak kongah (3) midang ning a thih, a lauter khotu capar chuah ruangah (4) telecommunications law a buar ruangah, tiin taza an cuai. Cun, eihmur le rutreu an puh hoi rih. Zung a thut lio ah Suu Kyi nih hin suitlang le $600,000 hrawng eihmuarnak a tuah, tiah ralkap lei biachimtu Brig. Gen. Zaw Min Tun nih a chim. “A tu bantuk i eihmuar an puhmi hi an tawnchommi lawngte a si” tiah Suu Kyi a sihni nih a chim. Tlaih a si hnu cun Pi Suu cu mipi nih an hmu kho ti lo.\nPresident Win Myint zong cu case 4 in taza an cuai ve. NLD officials pawl cu tlaihkhih a tong na, a zam na, ti an si dih. NLD lawmakers hlun pawl an i fawkkhawm than hna i, civil cozah thar an vun dirh – Committee Representing Pyidaungsu Hluttaw (CRPH) tiin min an pek i, mipi aiawhtu cozah a si ko, tiah interntional nih namhnehpiak dingin thazaang a chuah lio pi a si. CPRT i acting leader Mahn Win Khaing Than nih cun ralkap uknak chan donghter hrimhrim dingin tutan cawlcanghnak (revolution) hi kan kalpi hrimhrim lai, tiah biakamnak a tuah.\n𝐔𝐍 𝐧𝐢𝐡 𝐳𝐞𝐢𝐝𝐚𝐡 𝐚 𝐭𝐮𝐚𝐡 𝐜𝐮𝐚𝐡𝐦𝐚𝐡? Ralkap kahdohnak kut chungin Myanmar mipi pawl humzual le tanpi dingah duhlonak langhtertu, acitivists le mipi hih heh tiah international community cu an nawl hna. Vawleicung ram tampi hi ralkap nawllak mi cu sual an phawt i, US le UK nih cun ralkap luban pawl cungah phihkharnak an tuah. EU cu zong nih a tuah ve i, ralkap le ai pehtlaimi riantuannak paohpaoh phihkhar an i tim. Kan hnung zarh ah khan UN Security Council i member 15 nih awkhat tein ralkap nawllakmi sual an phawtnak kong an langhter i, mipi cung fahnak na tuahmi ngol cang, tiin an duhnak an langhter. Tutan thil a cangmi hi ralkap nawllaknak (coup) tiin min bunh piak lo ah a tha lai,” tiin China, Russia le Vietnam nih an chim.\nAsinain, cu biafang hmanpiak ko ah cun ralkap cung i nehhnu dantatnak tuah duh a si tikah, lam a phihtu thil a si te ding khi a si, tiah UN diplomats nih CNN ah an chim. China nih hin cun ralkap nawllaknak hi sual a phaw sitsai lo nain, UN Security Council members pawl aw khat tein bia kan chim hi a biapimi a si. Hi Council nih bia kan chimmi hi Myanmar buainak a daihnak dingah santlai a si lai, tiah ruahchannak ka ngei” tiin UN Ambassador Zhang Jun nih a chim. Yangon ah a ummi China ngeihmi sehzung tutan i khangh a ton hnu le bang cun China a aw a vun hrang ngai cang. “Buaibainak vialte donghter cang, thatlonak a tuahtu pawl hi chimhring hna.\nCun, Myanmar ah a ummi China company le kan minunng pawl an himnak dingah phung ningtein riantuan,” tiin Myanmar ah a ummi Chinese Embassy nih an ram nih a duhnak a langhter. Biaka lawng in ‘sual kan phawt’ hei ti tuktak vial lawng cu Myanmar mipi nih an i lungsi ti lo caah, hi nak in hmual a ngei deuhmi tuahsernak he cawlcang dingin an duhnak an langhter. UN Security Council nih kan mipi an i ruahchan ningin bia an chim lo” tiin Myanmar Ambassador to UN Kyaw Moe Tun nih CNN ah a chim. Duhlonak a langhtertu pawl nih ‘R2P’ timi catlang an i tlaih lulh hna. Vawlei cungah genocide, war crimes, miphun ningin thahnak, minung hawi thahnawnak, hei ti bantuk minung a bubu in thahnawnnak hi international community nih zeitik hmanh ah a zohsawh ti lai lo, tiin a langhtertu hi R2P phu hi an si.


Unau-2 Hna Cu Hmun Khat Te Ah Hri Awhnak In An Nunnak An Ni La! – Daily Post TV\nSagging -KhenOo myone, MeniHlu khuate ah April 28,2019 zing suimilam 9:30 hrawng ah an khua kam ah hri awhnak in an nunnak an ni la hna tiah KhenOo myone Palik zungpi nih theih ternak an tuah.\nKhuami in an ruak cu an lak hna ii, KaniHlu khuabawi U Win Zaw nih unau hna hri awhnak in an nunnak an ni lakmi cu palik zungpi ah report nak a tuah ii, palik nih an ruak cu zohfelnak an rak tuah colh. Sizung ah an ruak hi an kal pi hna.\nHri in a awk mi hna cu : Mah Eh Wa kum 23 le Mah Ye Win kum 27 an si. Hringtu an pa U Nweh Win nih a chimmi ahcun, ka fale-2 hi an ni daw tuk, isik caknak zong hi an rak nei bel lo. April 26,2019 ah zei ruang asi zong ka fiang lo, an unau in bia an ni el an rak isi.\nCu ahcun a naunu Eh Wa cu inn in a chuak. Inn ah a rak ting ti lo caah a unu Ye Win nihcun a va kawl. An pa-2 in Inn ah an rak chuah ti lo caah April 28,2819 ah khuami he kan kawl hna ii, khua pawn lamkam thingkung ah hri awh in an nunnak an rak liam tiah a chim.\nPalik nih hi thil kong ah an fianh khawh rihmi cu a naunu hi, hri in ai awh hma sa i, a unu nih a ruak a hmuh tik ah lungfah in ai awh ve nak a si kho tiah an chim fianh . Thihnak kong ah hlethlainak tuah rih ding in Palik nih ahmuh an ong piak hna tiah theih khawhmi cu an si.\nCredit :Chit Sann


Lung A Faak Hringhran: Chinpa Nih Kum 9 Faphir Unau A Tlaihhrem – Chin World News Evening\nLung A Faak Hringhran: Chinpa Nih Kum 9 Faphir Unau A Tlaihhrem\nSangaing ramṭhen, Kalaymyo peng Hmunlai Thingunau khua ah ah kum 9 faphir unau hna cu an pa ei Pu Lalhmuliana nih a tlaihhrem hna tiah kan thawng theih.\nAn paei Pu Lalhmuliana (kum 32) nih a nupi fale faphir unau hna cu a nupi um lo kar 2019 thawkin voi tampi a tlaihhrem lengmang tawn hna. Unau faphir hna nih hi bantukin an paei Pu Lalhmuliana nih a tlaihhremmi hna cu an paei an ṭih ruangah an chim ngam loh.\nHi kong he pehtlai in Dingdi Nubu in Pi Malsawmi nih a chimmi cu,“ An paei a nupi um lo kar 2019 thawkin voi tampi a tlaihhrem lengmang tawn hna. Tu kum July thla chung lawngah cu kong cu kan theih i palek sinah report kan tuah,”tiah Dingdi Nubu in Pi Malsawmi nih cun a chim.\nCu ti an pasal nih a fale faphir unau hna a tlaihhrem lengmang timi cu July 14, 2020 ah a theih i a rannak in Kalaymyo palik sinah report a tuah colh. Cu ti a nupi nih palek sinah a tuahmi cu theih in Pu Lalhmuliana cu a zaam colh. Asinain July 15 ah Tamu peng, Khampat khua ah an tlaih khawh.\n“An paei nih a tlaihhrem hnanak hi a sau tuk cang caah faphir unau nih a caan fiangte in an chim kho lo. An nu hi mi inn ah thiam a takmi a si. An paei nih a tlaihhrem hna ti kan theih hmasatbiknak cu faphir unau hna ka pa nih kha ti khan an ti kha tiin bia an i al lio cu an chimmi bia cu an pate nih a theih. An pate nih thil sining a hal hna tikah an pa ei nih a tlaihhrem hna cu an theih,” tiah Pi Malsawmi nih cun a chim chap hi a si.\nKum tlinglo faphir unau a tlaihhremtu Pu Lalhmuliana cu Kalaymyo palek nih Upadi ningte in pukmah Dal 377 in case a tuahpiak tiah Khonumthung nih a tarlangh. Chirhchan: Upper Chindwin Youth Network/Khonumthung\nChinworldnewsvening nih thawngpang kan ṭialmi hi kanmah nih kan phuah cawpmi kan ṭialmi a si lo. Reference/Credit/Source ṭha tein kan pek peng lai. Asinain minung kan ti cu tlamtlin lonak tete zong a kho mi a si caah thawngpang kan ṭialmi kan palhnak a um cun theihter khawh peng kan si. Cun, pehtlaihnak tuah duhmi nih Chinworldnewsevening page ah silole J Vanduhthar Lahnin timi Facebook ah pehtlaih khawh peng kan si. Mipi sinah thawngpang thlazamh na duhmi um cun zeitik caan paoh kan i thlahzamh piak khawh zungzal hna. Upatnak he-Admin\nKawlram President Ah Dr. Henry Van Ṭhio Ka Duh Chin State Chief Minister Caah Soe Htet Hi Ka Duh\nThantlang Peng CNLD Chairman Le Secretary Party Chungtel Sinak In An Chuah Hna Hi Thilmak A Si Lem Lo


Dr.Aung Myint Thang Biachim Cu A Mak Tak Tak. – Kawltu Team\nDr.Aung Myint Thang Biachim Cu A Mak Tak Tak.\nDr.Aung Myint Thang biachim mi cu a mak tak tak. Khuaruahhar ngaingai khi asi. Myanmar Politik 3:16 bak a chim cang. A tanglei ah a chim mi cu a um lai. Daw Suh cu a rak uar bak ve ko hi. Daw Suh lo cun Myanmar cu nihcuak ttihnung ngaingai a rak si ti bak ko.\nMah ti hin Dr.Aung Myint Thang nihcun a chim, “Pathian nih Myanmar a dawt caah Dawt Aung San Suu Kyi a rak thlah. Cucaah amah an vote chung poh cu an rawk lai lo, an tthangchi zungzal ko lai. Zeicatiah Pathian nih Daw Suh cu tlangcungmi hna hrawktu si ding ah a run thlahmi asi lo, tlangcungmi hna kha uktu sual chung in khamh awk ah pei a si ko cu. (Daw Suh lo cun Myanmar cu nihchuak ttihnung ngaingai a rak si)” tiah a chim.\n(Mah capar hi van rel chap) Thanwgpaang tha taktak kan vun theih than cang Bawipa atha tuk. a tulio zawtnak nih minung tamtuk nunnak aliam ter cang, culio ahcun zawtnak sii khamnak sii cu tlamtling tein an serkhawh cnag tiah thawng an thanh. US President Trump zong nih a sertu hna sinah lunglawmhnak bia vun chim ve ti a si.\nRelchih: US President thimnak vote an rel dih deng cang. Atu tiang ah cun Biden nih toden 290 a hmuh tiah media pawl nih an thanh chung. Official nih thanhmi cu a si rih lo. Georgia, N. Carolina, le Alaska i ai teimi hi an phuang duh rih lo. Airizona zong Biden nih a tei tiah an ruah cang nain Trump vote hmuh mi zat a karh deuh ve i Biden nih 15432 lawng in a thlau cang. Vote rel ding 77000 hrawng a um rih an ti. Cucaah, AZ ah hin aho nih dah a tei thai te lai ti chim khawh cu a si tuk rih lo.\nAtu ning in cun Trump nih George, N. Carolina, Alaska, le Arizona ah tei dih ko hmanh seh law toden 259 a hmuh lai i 270 a tling hlei lo. Cucaah, an i tluk ngai nak state dang Wisconsin le Pennsylvania ah a tei hrimhrim rih a hau. WI le PA ah hin Biden nih 98% an rel cangmi ah vote 20540 le 45475 in a thlau rih. Trump nih a tei kho ṭhan hnga maw ti hi ruah awk ngai cu a si. President Trump caah ruahchannak pakhat a um ve rihmi cu court i legal challenge (lawsuits) an tuahmi hi a si.\nCabawm in vote thlakmi (Mail in ballots) an tawlrel ning le phungning lo i vote thlakmi le vote rel ning kong tbt. ah thil dik lo (fraud le irregularities) a ummi an hmuh/theih khawh i court i an chuahpi khawh ahcun thil sining ai thleng ṭhan khomi cu a si ko. Nain, cuhlan i rak ton cangmi thil sining zohchih tikah court biakhiahnak in 2020 US Election result hi a dih ding cu zumh a um tuk lo. Lungsau in hngah rih tu cu a hau ko lai.\nZarh thum chung ah President Trump le a team nih VERY SOLID EVIDENCE an hmuh khawhmi court ah an chuahpi khawh a hau lai. Zumh awktlak taktak thil diklo tuahmi an hmuh khawh lo i Court nih a ceihpiak duh hna lo (denied) ahcun President Trump nih thachia ngai in ka sung ko ti a cohlan i CONGRATULATIONS President Elected Joe Biden tiah a phuan hau te ko lai.\nState cio nih vote an relmi result hi a hnubik December 8 hlan ah an fehter a hau lai i December 14 ah electors pawl nih vote an pek cio lai i President hi an thim lai. Electors pawl nih vote an pekmi hi Congress nih an cohlan (approved an tuah) hnu ah President thimmi hi January 20 ah biakamnak (Oath) tuahter a si telai. Ref: TCV\n← Breaking : “Kan Tei Lai” Ti Bak Cang Hi.\nBreaking News : Lal Tlan Chuah Cu Court Nih A Nunchung Thonginn Tla Dingin Dantatnak A Pek Cang. →


Bethel timi cu Hebru holh a si i “Pathian inn” tinak a si. (Genesis 28:17, 19) Jehovah Tehte Hna nih phungchimnak rian kha lamhruai awk le zohkhenh awkah vawlei pumpi i an sakmi inn hna kha Bethel tiah ti cu aa tlak tukmi a si. Uktu Bu cu U.S.A., New York State ah a ummi zungpi ah rian an ṭuan. Mahka cun ram tampi ah a ummi bethel rianṭuannak kha an tlangtlak. Bethel inn ah rian a ṭuanmi hna kha Bethel innchungkhar tiah ti an si. Chungkhar pakhat bantukin lungrual tein hmunkhat ah an umṭi hna i rian an ṭuanṭi hna, rawl an eiṭi hna i Baibal an cawngṭi hna.—Salm 133:1.\nMah ca ṭhatnak hlaw in chungkhar pakhat bantuk in rian a ṭuanmi hna umnak hmun a si. Bethel inn ah a ummi Khrihfa pa le nu hna cu Pathian duhnak tuah awk le caantling in Pathian Pennak ṭhanchonak ca rianṭuan awkah aa pumpemi an si. (Matthai 6:33) Ahohmanh lahkhah an hmu lo, asinain umnak le ei awk cu pek an si i anmah pumpak herhmi caah tangka tlawmpal pek an si. Bethel ah a ummi paoh rian pek an si, a cheu cu zung ah an ṭuan i a cheu cu rawl an chuang. Cheukhat cu canamnak, thianhhlimhnak, thil suknak, thil remhnak asiloah a dang rian kha an ṭuan.\nPhungchimnak rian bawmh awkah fakpi in rianṭuannak hmun a si. Bethel kip nih a bik in aa tinhmi cu mi tam khawh chung tam nih Baibal biatak hngal hna seh ti kha a si. Mah kha hi brochure zong nih a langhter. Mah brochure cu Uktu Bu lamhruainak in ṭialmi a si i vawlei pumpi ah a ummi holhlehnak phu tampi sinah computer in an kuat hna. An leh dih hnuah Bethel canamnak seh in rang taktak in an nam i Khrihfabu 110,000 leng ah an kuat hna. Bethel chungkhar nih a biapi bik a simi thawngṭha chimnak caah mah rian vialte kha an ṭuan.—Marka 13:10.\nAhote dah Bethel ah rian a ṭuan, zeidah pek an si?\nBethel kip nih a biapi bikmi zei rain caah dah an ṭuan?\nShare Share Bethel Cu Zeidah A Si?


Australia Chin caah rammi sinak a ngah fawi cang lai: ACF – THE CHINLAND POST\nAustralia Chin caah rammi sinak a ngah fawi cang lai: ACF\nKalay ah Senator Dean Smith biaruah lio. Photo: CHRO file\nSalai Tluangkipthang — Australia ah ralzam sinak in a phanmi Chin miphun caah rammi sinak (citizenship) hmuh a fawi deuh cang lai tiah theih a si.\nAustralia ah Chin miphun fontomnak phu a simi Australia Chin Federation (ACF) nih ‘Australia Citizen Sawknak Kongah Thawngtha’ timi tlangtar in, Rammi sinak (citizen) a sok i a hngakmi hi minung a thong tampi an si. Hi chungah Laimi (Chin) zong tam ngaingai kan i tel ve. Cucu, WA in Senator Dean Smith bawmhnak in ACF le CHRO tawlrelnak in a tlamtling cang caah Chin miphun caah rammi sinak ngah a fawi cang lai. Rammi sinak (Citizen) a sokmi zatuak ah sawmnga renglo cu pek an hung si cang. Cucaah, Chinmi zong nih Rammi sinak cu fawizaang deuh in kan hmuh ve cang lai tiah ruahchannak nganpi kan ngei ko” tiah an thanh.\n“Rammi sinak ngahnak ding kong ah, Australia ah Chin miphun an umnak State kip in community hoih cio zong in an cawlcangh ciomi le an izuam cio mi a si” tiah kan theih.\nChin miphun a kan dawtu le a kan bawmchantu Senator Dean Smith, ACF le CCCA upa cu 2020 January thla ah Chin Ramkulh a tlun hnu in Australia rammi sinak a sokmi Chin miphun hna nih IDs thathi in ngeih lo ruang ah harsatnak tomi kong he pehtlai in Australia cozah sin ah a chim.\n“May thla 10 ni ZOOM in tonbiaruahnak ah Senator Dean Smith nih Australia ram sinak nan sok tik ah Kawlram lei IDs pawl nan hman ti lai lo. Australia ram nan phanh hnu i nan hmuh mi IDs pawl le a cozah lei he pehtlaihnak nan ngeihmi vialte kha tampi in hman khawh nan i zuam lai. Kawlram IDs nan hman ah cun Australia Cozah nih hlathlainak a tuah lai i caan saupi a rau lai. Hi kong hi Chinmi Khrihfabu vialte le Community vialte sin ah rak i thanh dih uh tiah Senator Dean Smith nih bia a kan cah rih” tiah ACF riantuantu Pu Renny Ceu Lian Mang nih a pumpak Facebook ah a tial.\nHi kong he pehtlai in July thla ah Perth khua ah Khrihfabu le Community upa hna he tonbia ruah nak an ngei than lai tiah theih a si.\nAustralia ah Khrifabu fontomnak Chin Christian Council in Australia (CCCA) ah AGS a tuan liomi Rev. Mang Hre nih a tanglei bantuk in a pumpak Facebook ah a tial.\n“Atu chung hrawng i ka lungre a ka theih cem bikmi cu Australia citizenship soknak kongah a si. Kum 2 or 3 leng an hngah hnu ah hnon (refuse/reject) mi zong an tlawm lo. A ruang cu Australia an phak hlan ID [Hmatpungtin, Birth Certificate, Ingthawngsuh cazin tibnantuk] ngeih loin Australia rammi sinak pek a har cang. A liamcia kum 2 hrawng in kan u Didi Pa, Renny Ceu Lian Mang le Senator Dean Smith nih biatak tein an hung kan cawlcangh pi. Pastor Ca Lian Thang nih a herhmi khomh suat, CCCA le CHRO khuakhan ti laireltinak kan ngei. CHRO in Sang Hnin Lian Canberra cozah lutlai pawl an va ton hna. Cu lawng siloin Kawlram tiangah va tlung in tuanvo ngeitu vialte an va ton dih hna. Cu vialte i a phi chuak cu thawngtha taktak cu Didi Pa nih a kan thanh cang.”\n“Rammi sinak sok tik catlap herhhai hleihluat deuh in (extra Documents) hal si ahcun Kawlram ah cah loin sianginn sayate le Chungkhar sibawi (Family Doctor/GP) sin tuah Kawlram in rami an si ko timi tuahter ding a si cang lai. Sianginn lei le kan Sibawi te nih kan sining tein an theih caah Sianginn lei le Sibawi te nih tuahpiakmi ca kha cohlan piak a si cang lai” tiah theih a si.\nAustralia ram kan hung pem tikah Rammi (citizen) sinak hi biapi bik pakhat a si ve. Ralhrang pawl ruangah siseh, Ralzaam le mipeem hna nih hnahnawhnak le buaibainak an hun chuahpimi ruangah Rammi sinak kha faakpi in hun rengh a si. Cucaah Minung a ting renglo nih rammi sinak kan hun hmu kho ti lo. Cuticun baangbat in kan hun um Cucaah a lamkip cawlcangh cio a si” tiah an Facebook Page ah an langhter. #\nPrevious Ramdang in Kawlram tlung ding nih Facility Quarantine kong hngalh awk\nNext Phunghrampi Remh Loin Miphun Party Nih Chief Minister Tuan Khawhnak Lam


Tang lam in Malaysia a ra Kawlrammi 60 leng an tlaih hna | The Chin Express\nTang lam in Malaysia a ra Kawlrammi 60 leng an tlaih hna\nTang lam in Malaysia a ra Kawlrammi 62 cu Thailand ram in Malaysia an luhka te ah an tlaih hna.\nMalaysia ram, Kelantan state i Pasir Mas khua ah kan tlaih hna, tiah Pasir Mas palik bawi nih cozah media Bernama sinah a chim.\n“Pawngkam mi nih an kan chimh caah, January 11 ah ramri um Pasir Mas khua ah inn pakhat kan luhhnawh i kum 31 pa kan rammi pakhat le ramdangmi 16 kan hmuh hna.\n“Ramdangmi cu Myanmar in a rami lawngte an si. Nu 9 le pa 7 an si. Malaysia ratnak visa le passport zeihmanh an ngei lo.\n“Kan rammi kum 31 pa cu bia kan hal hnu ah inn pakhat kan luhhnawh chap i kan rammi nuva kan tlaih hna. Ritsi tlawmpal le an motor pakhat zong kan tlaih chih.\n“Rammi 3 le Myanmar rammi 16 cu ni tlawmpal chung bia kan hal hmasa hna hnu ah biaceihzung ah chuahpi le Myanmar rammi cu upadi an buarmi man thongpi ah caan zeimawzat thlak hnu ah an ram ah kuat an si te lai. Atu cu palik sakhan thong ah kan thlak chung hna,” ati.\nJanuary 10 ah 46 an tlaih hna\nJanuary 10 zongah Thailand ram in Malaysia a hung lutka mi Myanmar rammi 46 cu Pasir Mas khua ah Malaysia palik nih an tlaih hna — Pasir Mas khua cu Thailand he aa rimi asi i Malaysia le Thailand i pehtlaihnak/luhnak lam a umnak asi.\nMyanmar rammi 46 cu kum 11 in 44 kar an si.\nInn number zong aa ṭial lomi dawr pakhat cu January 10 zaanlei 4:45pm ah palik nih an luhhnawh i a chungah aa thupmi pa ngakchia pakhat le nu 5 an hmuh hna. Kum 11 in 17 kar an si.\n“Kan check hna i ahohmanh Malaysia luhnak visa an ngei lo. Pasir Mas khua palik sakhan ah kan kalpi hna.\n“Thailand pa nih nizaan ah motor pakhat in Malaysia a kan luhpi i amah nawl in hika dawr ṭhing chungah a kan chiah, tiah Myanmar rammi nih cun an i vuankhan.\n“Zaan 10pm ah Jeram Perdah sang ramlak ah Malaysia a hung lutka mi Myanmar rammi 40 kan tlaih ve hna. Burbuk phen ah an rak i thup len. Kum 14 in 44 kar an si.\n“An zaam len nain an luat lo. Kan check hna i Malaysia luhnak visa an ngei lo. Thailand ramri in Jeram Perdah (Malaysia) ah phungninglo ramdangmi an luh tawnnak lam a um. Mahka cun an luh hnu ah burbuk lakah an i thuh hi si men lai.\n“Kuala Lumpur ah rianṭuan dingin a rami lawngte an si. A ratpi tu hna minung kan hlat kawl cuahmah lio asi,” ati.\nHmasa thawngpangCNDF nih Weibula ah Myanmar ralkap an sakhan tiang an dawi hna i 15 an thah hna\nHnu thawngpangKawlram ah Omicron ngei 19 an hmuh cang hna


Breaking News:Hakha le falam karlak ah CDF pawl nih ralhrang 20 leng an thah hna. – Lai Lungrawn Post\nBreaking News:Hakha le falam karlak ah CDF pawl nih ralhrang 20 leng an thah hna.\nAugust 18, 2021 August 18, 2021 admin Myanmar News\nCNDF le Ralhrang I Kahnak Ah Ralhrang 39 An Thi,30 Hliam An Si 2021 July 1 ah ralhrang pawl nih Chin ramkulh,Falam peng chungah hriamngan in an kah i,CNDF le a tuanhawi PDF Kalay komh in,mah le mah runvennak ah kan kah hna i ralhrang lei in 4 an thi.\nJuly 21 in 29 tiang ni 8 chung Falam Hakha lam pi ah ralhrang pawl nih hriamngan le hriamhme dangdang pawl in an kah i,CNDF le kan tuanhawi pengdang CDF pawl he i bawm in mah le mah runvennak ah kan kah hna i ralhrang 15 hrawng an thi,20 leng hliam an tuar.\nKan Lairawn ah,July thla chung i Do-Nwe kahdohnak le August thla chung i Kalay peng thlanglei kahdohnak zongah kan tuanhawi PDF Kalay le CNDF i bawm in kan kah hna.\nAugust 1 in ni 15 chungah Falam peng chung i Falam-Hakha lampi ah Ralhrang pawl nih hriamngan le hriamhme dangdang in an kah i,CNDF le pengdang CDF pawl he i bawm in kan kah hna i,ralhrang 20 hrawng an thi tiah zumh a si i,10 leng hriam an tuar.Cu kahdohnak ah Drone pakhat kan thlak Tu tan i kahnak ah CNDF le kan tuanhawi PDF Kalay le pengdang CDF lei in hliam mi kan um lo the chin post.\nThawngdang relchap Thapawng peng ah Oxygen sehzung saknak caah ralhrang nih khuakomh pakhat ah sing 15 cio an hal hna Irrawaddy ramthen,Thapawng peng ah nawlngeihnak hramhram latu ralhrang hna nih Oxygen sehinn saknak caah khuakomh pakhat ah sing 15 cio an hal hna.\nVuanthok nih khuakomh cio i khuabawi hna he meeting an tuah i khuakomh pakhat ah sing 15 cio an hal hna hi a si tiah khuakomh khuabawi hna nih an chim.\nKhuakomh khuabawi hna nih cun mah thangkaa hmuhnak ding ah lung 2,lung 3 daih hna le phaisa in lentecelhnak hmun hna kan hal hna tiah Thapawng peng pakhat nih a chim.\nKhuabawi hna nih a kan fial chin mi a si .A cheukhat khuaomh hna cu khuakhat ah thong 50 in tong 60 cio an i then hna.Thapawng peng ummi ngandamnak lei bu hna zong ralhrang nih hramhram uknak a lak hnu in Covid first wave le second wave lio ah khan ngandamnak lei kan runveng kho ti lo tiah a chim.\nKhuakomh 70 hrawng um mi ThaPawng peng ahhin a luancia ni zei maw hrawng ah khan Covid -19 zawtnak in a zaw mi minung 8 an um i minung 2 an nunnak a liam tiah ralhrang kuttang ngandamnak lei riantuan tu bu nih August 17 zaanlei ah an thanh the chin post.\nZualko:Pu Sui Nei Hmung nih covid in mual a kan liamtak\nThawngchia ralhrang nih mi tlei ding an kawl i sualnak ngei lo an tlei hna


Donald Trump:Coronavirus sii nih mipi damnak’A peh lo a poi kho taktak. – Onlinenungak\nDonald Trump:Coronavirus sii nih mipi damnak’A peh lo a poi kho taktak.\n𝗧𝗿𝘂𝗺𝗽 𝗦𝗶𝗶 𝗡𝗶𝗵 𝗖𝗼𝗿𝗼𝗻𝗮𝗿𝗶𝘃𝘂𝘀 𝗔 𝗗𝗮𝗺𝗵 𝗟o’tiah Report thar a h’Chonh khawhmi zawtnak thlawpnak ding ah ruahchannak a rak pe ngaimi Remdesivir hi US president nih biatak tein a rak aupimi a si nain COVID19 in a zualmi pawl caah damnak a si lo.International Solidarity-Research nih caan sau ngai hi sii an hlathlai, an zulhdawi hnu ah atu bantuk in report an hun chuahmi a si. Remdesivir nih Covid19 ruang ah siizung a phanmi nunnak in a khamh hlei hna lo, ti a si.\nMah report cu Medrxiv timi Science Study website ah an chuah i a tang ah Link a um. World Health Organization nih biapi ah chia in a hruai i ram 60 hrawng, Norway siibawi telh in an tuahmi hlathlainak a si.\nMizaw 3000 hrawng hi Remdesivir cu an pek hna. Remdesivir pekmi mizaw le pek lomi i zat in an zoh tti hna hnu i an hmuhmi a si. A nung le a thimi zoh tikah an i dannak a um lo tiah an hmuh.\nAmahbelte COVID19 hi cancer, thi thlum, cuap/ lung tbk. caan sau damlonak a ngeimi an zual khun i, hi bantuk zawtnak a ngei lomi le fak in a zaw lomi cu Remdesivir nih hin a bawmh men ko hna lai tiah an ruah tthiam.\nA tang nizan ka tial ciami asi:


Faphir a simi Unau hna pahnih cu Nu le Pa an si caah tthitumhnak an tuah piak hna – Onlinenungak\nFaphir a simi Unau hna pahnih cu Nu le Pa an si caah tthitumhnak an tuah piak hna\nThailand ram ah kum mi pa hngakchia le a phir pi a unau nu cu tthitumh nak puai tuahpiak an si. Khuaruah har ngai a simi cu hihna unau hi hngakchia an si rih pinah unau bak an si i hiti tthinhumh ding in a tawlrel tu hna hi an nu le an pa bak an si.\nHi bantuk i an i tthitumh nak a ruangbik hi a hlan liao chan deuh i an nunning he a rak i pehtlai mi a si i an i tthitumh nak puai zong sungsai taktak in tuah a si. hi faphir unau hna hi Thailand ram Bangkok pawngi Samut Prakan i chuak an si.\nA hringtu nu le pa nih hin an fanu min ah Kiwi tiin an sak i an fapa min hi Guitar tiin an sak, Buddhist zumhnak ningin a nu le pa nihcun an cuahka tein hihna pahnih hi a hlan an nun ah nupa an rak si i tu-ah unau in a rak chuak tthan mi an si ti, an zumh ruangah an umhter mi hna an si.\nBuddhist pawl ruahnak ahcun an i umhlo a si ahcun an upat tikah an cungah thil tha lo a phan sualla , tiin an ruah ruangah an nu le an pa le cu an thin a phang i a rannak i tthitumh nak an tuahpiak hna hi a si. Hi hna unau hi tthitumh nak tuahpiak an si nain hngakchia an si rih i nuva bantuk in an um theng a hau lo an puitlin hnu ah nupi le pasal dang veve an nei kho.


Laimi:Nih Donald Trump’Pathian bantuk in kan ruah mihi cu a poi ko. – Lai Lungrawn Post\nLaimi:Nih Donald Trump’Pathian bantuk in kan ruah mihi cu a poi ko.\nDecember 13, 2020 December 13, 2020 admin World News\nLaimi cheukhat catial le comments ka rel tikah Trump hi Pathian bantuk ah a ruatmi hna an um rua ka ti?. An hei ttanh khawh tuk ning cu a mak. A cheu cu Trump cataarmi ah Laica tein an comment ve tawn i, uar an um tuk . 2016 lio ahhin Trump hi ka tthanh ngai ve. A tei lai tiah ka rak zumh fawn. Nain 2020 ahcun a sung lai tiah ka zumh bak cang. CoronaVirus ?? a von chuah ahhin a dirhmun a hman ti lo.\nUS President tuanbia zoh tikah Presidents a ttuanmi kip nih harnak/ challenging?. an tong cio. Bush chan in kan zoh ahcun World Trades Centers a tlu. Osma Bin laden a tho. War on Terror an phan. Obama nih a von chan i Bush nih a thah khawh lomi Osma Bin Laden a thah. Asnain Iabma caah Terrorist thar/ ISIS an tho tthan. Obama cu Trump nih a von chang ve tikah, Trump nih ISiS cu a daihter ve hna. Asinain CoronaVirus nih a von phak tthan ve. Joe Biden nih zeibantuk challenger dah a ton ve te hnga.\n2016 lio ahkhan Trump nih teinak a rak hmuh ahhin Pathian remruat a si ko lai tiah ka rak zumh ngai. Abik in US Supreme Court ah judge thlen dingmi an tam caah a si. Asinain a term 2nk peh loin 2020 ah a sung ttthan colhmi zong hi Pathian remruat thiam a si ko lai tiah ka zumh fawn. Zeicatiah, Trump term chung ahhin China a tthang tuk. Racism a karh fawn. US bawmhnak ah aa hngatchanhmi mihar tampi harnak an tong. Abik in Foreign policy ah US dirhmun a tla tuk.\nTrump nih National Security Advisor ah a rak thimmi John Bolton cauk, “The Room Where it Happened” timi cauk ka relmi chung ah Trump cu, “Yes Man” lawng nih an kulh a ti. Trump nih Secretary of State ah a thim hmasami Rex Telson nih Trump cu, a secretaries pawl nih kan chuahpimi “Memo” pawl hi a rel huam lo” a ti. Trump hi Republican Party in President a tlingmi a si ko nain, GOP pawl nih Trump he riantuan an iharh ngai tiah bia a chuak pah lengmang. Cucaah, GOP top leaders 10 renglo nih 2020 election ah anmah party a silomi Joe Biden endorsed an tuahnak hi si dawh a si.\nElection result ka zoh tikah Georgia ah Biden nih a tei. Georgia hi Khrifa, abik in Protestants an tamnak state a si. Cun, Arizona zong ahhin a tei rih. Arizona hi Red State ah an ruahmi a si ve rih. Ziah Republican ah an vote lo?. Cucaah, Trump nihhin Israel a dirhkamh ning le Christian value a dirhkamh ning ahcun Khrifa pawl an lung a tling ngai nain US Cozah i department 3 biapi ah Executive Department a hruaining hi Boss ttuan in a tuan tikah, a tei/chei hrimhrim lo tiah an ruah caah Khrifa tampi zong nih an dirhkamh ti lonak hi a si kho tiah ka ruah.\nTrump hi a sungh aa fiang tuk cang ko nain ka sung a ti duh lo tikah, a mual a pho chin lengmang in ka hmuh. Amah a tangtu pawl zong bel-nang a neh viar hna ka ti. A press secretary ( kayleigh mcenany) hi ka uar tukmi a si i, amah zong hi Trump dirhmun zoh chih in biachim a herh tikah, a credibility a thlak dih sual lai ka phang ngaingai. Hi vial si rih seh\nRelchap ko ri:US thawngpaang kong he pehtlai in thawngthar kan vun langhter than cang. Kan Rak Chimchung Cang. Nikhathmanh president a tuan manh lailo Joe Biden timi tlangtar in. Kei hi laiholh te bak catial khawh kai zuam. Kei hi ka chimchungmi a tling ka ti zungzal. Zahan cu Democratic nih Joe Biden president tuan hramthawknak caah thutnak ding le thutdan peknak cu ceihmai dingin meeting cu an tuah. Democratic lei minung pa 3 Republican le minung 3 an si ve. Democratic lei nih thutnak pek zawkzawk an duh.\nHrawhhnam ngai in an chim. Cu lioah Republican party nih an duh ve lo. Bia an I el fak fawn in, Democratic lei nih vote la usih a vun ti. Vote an lak I an itluk. Meeting cu an dih ter. Zeitik ceihthan lai ai theilo. Democratic pawl cu thih an duh cang. An Lawi bak in Democratic party cu a ran khawhchung in meeting cu an tuah cawlh than . Republican party nih Trump president siterthan an timh. Joe Biden cu mipi thimmi vote a tling lo an ti an chim. Tiah meeting cu an haling ngai in an chim nain zeihmanh an tuah khawhmi a um lo. Media pawl nih an theih ko hna na in an chimphuan duh lo. Zahan ka tar cang kha. NTD news nih a chim.\nTutan thimnak ah lih le hrawkhrawl a tamtuk mi a fiang tuk cang caah Democratic party hi fak pi in ai palh kho. Hmailei an lam thluan a rawk te kho. Texas state nih a chuahpi mi tazacuainak hi a bik in , state nih USA phung a buar mi a si caah teinak a hmuh lai. Tutan tazacuainak cu president ithimnak phunghrampi an thlengmi ruangbik an si. Anmah te in phunghrampi remhnak nawl an ngei lo. USA president ithimnak phung state dang cio remhkhawh sisehlaw a hodah ithim ni le caan ah ai thim khawh lai.\nTrump le sihni pawl biatak an cawlve cuahmah lioah an caah Supreme court justice luh a har tuk lioah. Texas nih a vun bawmh hna cu lawmh a um tuk. Kabia donhnak: Joe Biden cu nikhathmanh president a tuan manh lailo tihi ka rak tial zungzal. Ka zumhmi hi ka hngalh. Pathian a nung hrimhrim ti hi. Mipi aunak aw cu Pathian nih a theih. Kan zumhnak cu kan tanpimi cungah lanh seh. Caan nih teinak a vun ratpi lio kan hmaika ah a phan deng. Ref: Joseph Thawng Zting\nRelchap ko:USA thawngpang cu ngaihchia tuk a si ko, ni khat ah minung 3309 Coronavirus in an thi. A luan cia suimilam 24 chung ah mah zat hi an thi tiah Record thar cu Johns Hopkins-university Data nih a langhter’March ah khan president Trump nih Coronavirus cu a tlau colh lai a rak ti nain USA lawng ah Coronavirus in minung 300 000 an thi cang.\nPathian pekmi fimthiamnak thawng in Corona Raikhamsii phun hnih-thum hman khawh ding dirhmun ah a vun si cang. FDA nih Pfizer-BioNTech sermi cu Emergency* hman ding in an vun cohlan lawng si loin Moderna sermi zong million a zaa in an cah ti a si.Christmas caan chung ah hopaoh i ralring le thiamthih tein kan um cio hau ko hna lai, khaeika kan um paoh ah. A herh bak mi lawng ah ralring tein hawi sin chuak hna u sih.Pathian nih in umpi cio ko hna seh.\nRelchap ko:USA nih Pfizer/BioNTech sermi raikhamsii tambik a tin hmasa awk a si, tiah ramdang kuat lo ding in Trump nih president Order a chuah.Pfizer nih Trump cozah cu raikhamsii tampi in cah ding ah bia an rak ruah hmasa nain Trump nih a rak duh lo tiah New York Times nih a ttial. Atu lei sang i UK nih hman a van thaek i EU le ramdang nih tamdeuh an vun cah hnu in American kan i chunh hmasa hnu ah kuat hna ding an si tiah President Order a chuah hi a si.\nTrump nih:Biden cu ceilak a van’Thuat ve cang hi a sum kho ve tibak lo hi.


Khrihfa A Simi Pa Lawng Nih Rak Ka Thii Hna Seh Khrihfa Lawng Ka Duh Hna – Chin World News\nKhrihfa A Simi Pa Lawng Nih Rak Ka Thii Hna Seh Khrihfa Lawng Ka Duh Hna\nHalnak: Zeitik lio indah Jesuh na theih i ka Bawipa le ka khamhtu a si tiah na coh lan?\nLehnak: Kanu hi muslim a si, Ka pa cu Hindu a si, Asinain ka hngakchiat lio tein Mumbai,Bandra ah a ummi Mary Convent School ah a kai tawnmi ka si i, Khrihfa tihi cu ka theih lengmang ko. Culawng siloin ka chuahni thla hi Jesuh chuahni he a khat ruangah Pathian caah hin mibik bak ka si tiah ka ruah tawn. Nain Bible tucu ka rel ballo.\nKa thinglung lungre a theih tuk lio kum 2007 ah Ka Aunty (Pastor ) nih a ka chimh tawn bangin Bible cu ka lak i Biakamthar lei cu ka rel. Cu ahcun khamhnak kong le pumhkhawmh cun tipil in a herhnak kong hna cu ka theih. Cu hnu ah New Life Fellowship Pastor Shekhar cu ka chawnh colh.\nJesuh cu ka bawipa le a ka khamhtu a si tiah ka cohlan nak cu ka chimh i,January ni 5 kum 2007 ah tipil innak ka ngei. Tipil ka in hnu cun ka rian vialte tlolh in phur taktak in Bible study ka ngei tawn.\nHalnak: Nikhat ah voi zeizatdah Bible na rel in Pathian sin ah thlacamnak na ngaih tawn?\nLehnak: Ka nun ah Pathian nih zeidah thiltuah a timh mi a si ti ka theihkhawhnak dingah ka room i hrenhkhanh in a suimilam chiar in thla ka cam.Bible ka rel tawn lehnak ka hmuh hlan chung paoh cuticun ka hngah tawn.\nHalnak: Jesuh na cohlan ah hin soiseltu le thihpheihtu an um maw?\nLehnak: Ka chung le sin in cun khamtu an um lo nain hmunkip kakip Pathian chim in ka vah ahhin cun dohkalhtu an tam ngai ko.\nHalnak: Vangaih tah nai tim maw?\nLehnak: Ttit-umnak hi vancung in a rami a si i,Pathian nih ka caah a tha dingmi a ka thimpiak a sicun thitumnak cu a chuak ko lai.Asinain a herhbak mi cu Bible ,Efisa 5:25 Vale hna,Khrih nih khrihfabu cu a dawt i a nunnak a pek bantukin, nannih zong nih nan nupile kha nan dawt hna awk a si.tiah a ti bangin ka vapa ding cu zumtu tha le Pathian a ttih mi a si lai.Ka vapa ding hi zumtu a si lo ahcun ka ngei lai lo.\nHalnak: Mipi sin ah biacah na duh mi a um maw?\nLehnak: Mark 12:30-31 Bawipa nan Pathian cu nan lungthin dihlak le nan nunnak dihlak le nan ruahnak dihlak le nan thazang dihlak in nan dawt lai ti hi a biapi bik cu a si.31 Cun a pahnihnak cu,Nan innpa kha nangmah naa dawt bantukin na dawt lai, ti hi a si.Hi hna pahnih nakin a biapi deuhmi nawlbia dang an um ti lo,tiah a ti, Thlacamnak nan ngeihcaan ah rak ka philh hlah tiah kan cah chih hna.


Bungzung khua inn 180 leng nih an zaam tak – THE CHINLAND POST\nBungzung, Hakha Township\nPost Staff | 2022 January 28 — Hakha le Gangaw kar ah ummi Senthang peng, Bungzung khua inn 180 leng nih January 28 tiang an zaam tak cang tiah thawng kan theih.\nBungzung khua cu inn 200 leng khuasa an si i atu ahcun inn 20 hrawng lawng hi khua chung ah an um cang tiah theih a si.\nRalzaam caah hmunhma ser le dirh takmi buk a um lo caah khua a chuaktak mi le a zaam mi hna hi Bungzung kiangkap ram tang ah inn 10 cio hrawng fonh in buk sak i um cio a si tiah khuami sin in theih a si.\n“Bungzung khua a si i ramdang um mi pawl sin in bomhnak tete kan hmuh lawng si loin thawngpang a daih deuh lio ah khuapi lei ah thil zalh cia deuh a si rih caah tutiang cu kan har tuk rih lo” tiah khuami pakhat nih The Chinland Post ah a chim.\nSenthang Peng, Bungzung khua hi inn 200 leng le milu 900 hrawng khuasa an si.\n2021 June thla chung ah voikhat kahdohnak a chuah ruangah hi bantuk in khua chuahtak hi a si. Caan tlawmpal ah, lo ṭuan le lei ṭuan ruah ah khua chung i fuh panh ṭhan a si.\n2021 September 7 ah NUG nih Kawl ralkap kan doh cang lai ti thawng a thanh caah le cu thawk in khat le khat i tlerhkhawnnak tete a um pah caah khuachung fuh tak lo in ramtang ah tlikzaam ṭhannak hi a si tiah thawng kan theih.#\nPrevious CHRO nih UN Human Rights Lutlai Comissioner Tonbiaruahnak An Ngeih\nNext Thawng bul-tan: Matupi kahdahnak ah CDF-Matupi in pathum an thi


Mipi veng tu kanpasaltha hna kong lam theih cu ngaih chia kho tuk e. – Chintanbo\nMipi veng tu kanpasaltha hna kong lam theih cu ngaih chia kho tuk e.\nApril 25, 2022 admin MYANMAR NEWS 0\nNihin April 25 zaanlei ah SAC ralhrang nih Chuncung khualuhnak CDF-Hakha Gate hngaktu ralkap pawl an kah hna caah Salai Cung Nung le Salai Lian Sang Bik an nunnak a liam, tiah thawng kan theih.\nHakha in Chunchung khua vun luhnak Gate ah SAC ralhrang nih a thlithup in an pel hna i an kah hna, tiah khuami pakhat nih a chim. Tu zing zong Chuncung in Hakha lei ah a kalmi khuami an um ko nain ralkap an hmu hna lo. Ramlak in an pel hna i an kah hna caah a si lai, tiah a chim.\nHakha khuami pakhat nih, Atu zong hi Hakha Rungtlang in ralkap nih bomb an kah thluahmah ko. Voi 5 hrawng cu puah thawng kan theih cang, tiah a chim.Crd: The Chin jounl.\nThawng dang. Relchap Theih tleih,Minung kan nunnak ah ngandam hi a biapi taktak mi a si. Cu ve bantuk in kan kal hi minung kan damnak caah a biapi taktak mi asi. Kan Kal nih zun chuah ning a thatter lawng siloin a dang kan chung thilri caah a tha lo mi pawl a chuahtu a si.\nTo thut tuk Ruang- Na thi level a hman nak ding le na thi a hman khawhnak dingah takpum cawlcanghter pah lengmang a hau. To thuttuknak nih kal rawh khawhnak 30 tiang a karhter. Zung rian a tuan mi hna nih nikhat ah suimilam 8 chung to thut buin rian a tuanmi na si ahcun inn na phak hnu ah takpum cawlcanghnak tlawmpal tel na tuah piak ah a tha.\nMitku Cimlo- Mitku cim tein ihnak kal kha a damter i kal nih rian caan hman tein a tuan khawh. Mitku cimlo in um nak nih kal riantuan ning a fumter ii ngandamnak ca zongah a tha lo,\nSa Tamtuk Ei Ruang- Sa tamtuk ei nak nih thi chungah acid a tamter. cu ruangah kal nih pH Level kha tlukrual tein phawtzamh nak caah a harter. caan sau a rauh tikah Kal tiang a hrawh khawh mi asi.\nCite le A Thlum Mi Tamtuk Ei Ruang- Minung nih kan ei rawl chungah aa telmi Cite 95% hi kan kalnak a thianh.\nCu ruangah rawl na ei tikah cite tam deuh na ei paoh ah na kal rian nih rian tamdeuh a tuan ve. Caan sau a rauh tikah Kal rian a tuan ning a hnursuan ii thikai zawtnak tibantuk a chuahter.\nCu ve bantuk in a thlummi tamtuk ei nak nih thaunak a chuahpi i zunthlum zawtnak a karhter. Cu bantuk hna nih kal rawhnak hram a chuahpitu an si.\nKum 2022 Ah Ngeih Dingmi Lungput Kong Rak Rel Ve Na mit in na hmuh ii na ton lomi cu na Kaa in va chim hlah. Aruang cu bia felfai lo a si kho. Na theihmi bia kha a hman bakmi a si tiah nangmah nih na hmuhton mi lawng kha chim. Na theih lomi bia cu ka thei lo ti kha tih hlah.\nKa thei loh ti ko A thei bantuk in naa umter a si ahcun nangmah lehlam na thil a rit menmen. Mi nih lung in an in cheh ahcun va chep ve duh hna hlah. An in chehnak lung tu kha na dirhmun a feh nakding lungphun ah cangter.Minung hi kan tthancho, kan lar bakin dohdaltu kan ngei khun tawn. Dodal mi si an duh lo a si ahcun lar le minthan kha ii tim duh hlah.\nBuainak na ton a si ahcun ii chia rih. Bia na chimmi kha ii dinh ta law buainak cu amah tein an tian dih ko lai. Na sinak kha nangmah tein cawisan ii zuam law minih cawisan le thangthat lawng kha va bawh hlah. Khua a ruat kho lomi minung pawl he buainak na tuah hlah. Annih cu anmah le an caantawk, an sining he aakhat bang in anmah lawng va buai ko hna seh.\nMah le mah ii boachannak ngeihtluk in a tha mi a um lo. Asinain mah lungput nihcun that lo nak le porhlawtnak hmun ah in phak pi hlah she. Tangdor zong hi a tha ko nain, ralchiat tuk nak ah hmang fawn hlah. ‘Hohmanh ka care lo ti hmang hlah. Midang na care lonak kha nangmah le nangmah mual naa phohnak zong a si kho.\nNupi Tha Nunzia Kong Na Pasal Chungkhat Daw Hna Na pasal cu na duh ii na vat cangmi a si caah dawt chin lengmang ding a um lo, cuti kan ti tikah na huat lai tinak a si lo. A biapi bikmi cu Nupi Mo tiah a rak in auh tu na pasal chungkhat pawl hna cung tu ahkhan na pasal na dawtnak kha va langhter.\nAn rak in dawt lo le an in thangchiat hmanh ah nangmah nihcun dawtnak in lehrul hna law ni khatkhat ahcun na min a tha than lai.Mi Thar Tuk In Um Hlah-Na pasal inn ah mothar mithar bantuk in um hlah. Chonhkhenh a nuammi le komh a nuammi si ii zuam.\nNa duhnak chim kha tih hlah law, an ningzah lonak dingah nangmah nih an herhhai mi kha hal hna. Na ziaza zong thup tuk duh hlah, caan a ruah deuh tikah an in theih thiam te ko lai.Thih Hlan Tiang Chungkhar dirh ṭhat lo tluk in a harmi a um lo tihi thei law, voikhat na ngeihmi na pasal kha ka thih tiang in khua ka sakpi lai timi biakamnak ngei.\nZei bantuk harsatnak a rat caan hmanhah na hna beidong loin cu harsatnak cu innchungkhar a hrawk khotu harsatnak a si tiah ruat in tei ii zuam.Mi Ṭhektu Si Loin Mi A Pumtu Mi Inn ah a lawimi Nupi Mo na sinak theih pengin na lawinak chungkhar ṭhektu men si loin chungkhar a rem tertu le a pumtu si ii zuam. Na pasal te chungkhar cu nangmah ruangah buai hna hl ah seh, nangmah thawngin remnak tu ngei hna seh.\nMi Kong Ceih Hmang Hlah-Na pasal he maw, a chungkhat he bia elnak na ngeih sual ahcun hmun dangah chuahpi lo te in um ii zuam. Nan innpa sin ah maw, na hawikom sin ah maw an kong va ceih hlah. Abik in na nu le pa sinah chim lo tein um khawh ii zuam. Mi sinah an kong na va chim tuk ahcun, Nupi Muko an in ti sual lai.\nAn duhnak an chim tiah theithiam piak: A caan ahcun nu le pa nih kan duh bantukin kan fa le zong an lungtling ko tiin kan ruah sual tawn. Mah hi a rak hman loh, an mah tein khuakhannak le lungthlitum saduhthah an nei ve ko.\nKan duhnak lawng in kan hruai hna a si ah cun kan fa le caah kan inn hi thonginn ah a cang kho mi a si. Asinain an chimmi le an duhnak kha ruah pi ii theihthiam piak ah a tha.\nPasatha Rual Hna Le, SAC Kahdohnakah Ralhrang 64 Leng An Thi, Pasaltha Hna 2 An,


Media `Thanthnemnak le A Chiatnak | Radio Veritas Asia\nMedia `Thanthnemnak le A Chiatnak\n47. Cuhleiah tuchan ahhin mizapi pehtlaihnak ningcang thawngzam media hna i ruahnak nih a khuhchilh mi chan ah computer, internet, kutthlaih phone hna kha hmun zakip ah kan hmuh. Thawngzamhnak media hna khuhchilh ruahnak ruangah biapi ngaiin pumpak ruahnak, khuaruah tuahtan in hmuhchungnak he khuasak duhnak, siangngai le dawhtein umnak hna an tlaucang.\nThawngzamhnak media hna hi zawnruahnak nunphung rothil hna a `thihtu thil hna tiin hmuhlo in a `thami nunphung tuahtawn ningkeel hna `thanchonak caah bawmhchanhtu thilri hna asinak hnga caah zuam in rian`tuan awk a ra herh cang.\nAdik ahmaan mi fimnak cu mah pumpak kha cekhlat tuahnak, minung le minung karlak lungthiang ngaiin ceihmai khuakhang `tinak hna in hmuhkhawh asi i, media sinin hmuhmi a konglam tampi aa ponnak in hmuhkhawh asi lailo. Hi a konglam hna, ruahnak hna cu a caancaan ah phawrhkhawh lomi phurrit ah a cang i thinlung a tuaitam ter i thinlung ah a chuakmi pawngkam thurhnawmnak phunkhat asi tiah kan tikhawh.\nMinung le minung ikomhnak ah zuamcawhnak hna an umlai nain adik a`thami hawikomhnak a hmuhter. Asinain tuchan ah minung khat le khat i komhnak kha mahleikap nih lung duhmi thimduh ahcun ithim in thim duhlo hlonh duh ahcun hlonh khawhnak thazaang a pemi internet hawikomhnak in an airawlh cang.\nCuticun minung hna cu pakhat le pakhat hawikomhnak le kokek vawlei he itonnak umlo in seh awngnak hna, TV le kuttlai phone hna in thlalang hmai hna he rian tuaitamnak kha hrambunh mi hlankan khuaruat cohlannak thar hna kha a chuahter.\nTuchan ahcun pehtlainak thilri hna cu minung khat le khat pehtlaihnak, mah i thiehhngalh fimnak, thiehhngalhnak hna, remhter duhmi thawngpang hna ruah`tinak le dawt tlaihchannak serding ah tampiin a bawmhchanhnak hna zong kan hmuh.\nSihmansehlaw a caancaan ahcun media hna cu mi nih a takin an intuarh mi harsatnak hna, thinphang thlalaunak hna, midang hna i an lunglawmhnak hna, annih a phunphun pumpak he pehtlaimi hmuhtonnak hna zong langhter loin an thuhphenh mi hna kan hmuh.\nHi a konglam hna ruangah kannih kan iralrin awk asimi cu thawngzam media hna cu minung thinlung a thawhter khawh bantukin media hna ruangah minung khat le khat hawikomhnak ah li ihmuhlonak, mah lawng ummi nunnak asi tiah intuarnak hna zong kha kan hmuh.


One Champion De Ridder nih Aung La Nsang a teinak a ruang fiang pup in a von chim cang hih! – Chin World News Evening\nOne Champion De Ridder nih Aung La Nsang a teinak a ruang fiang pup in a von chim cang hih!\nNizaan ah One Championship Middleweight Champion i cuh in October 30 zaan ah Aung La Nsang le De Ridder cu an i thong i De Ridder nih Aung La Nsang cu a Roun 1 nak ah a tei. Aung La Nsang a teinak kong he pehtlai in De Ridder nih a chimmi bia hna kan rak taarlangh.\nDe Ridder nih a chim ve mi cu,“Na ruahning lengin a tei fawi tuk tiin biahal a um ahcun, ka ruat lo, a ruang cu a hramthawk tein fawi zaang tein ka tei lai tiah ka chim cia ko. Aung La Nsang he kan i thongh khawhmi cu a sunlawi hleiah, i thongh a thiam bakmi Champion tei in Champion taisawm ka lakmi cu ka lunghmuih tuk.\n“A hngawngah ka reh khawh cun ka thlah ti lai timi cu amah zong nih aa theih. Hibantukin reh le tlaih dingah timhtuahnak fak piin ka ngei i tutan ah tlamtling tein ka tuah khawhmi cu ka lung diriam taktak. Ka reh khawh ahcun a chuak kho ti lai lo timi ka fiang tuk i a herh si ahcun inn tiang hmanh reh buin a hruai ko ding dirhmun ah ka um. A hnulei in ka reh khawh hnuah ka zaang dam tuk.\n“Jiu Jitsu ahcun tei ding minung ka si loh. Myanmar mipi sinah biacah ka duhmi cu Aung La Nsang hi mi ṭhuat thiam a si tikah, a rak kir ṭhan ko lai. Myanmar caah paralṭha a si i a milem tiang tuah a si tikah a rak kir ṭhan ko lai. Aung La Nsang cu Rounh 2 nak ah ka tei lai tiin ahlan tein ka chim cia, nain cu hlan ah ka tei. Atu rih ahcun midang he i thong rih ko sehlaw kei caah cun zeipipa a si loh. Tha dam tein ka din rih lai i ka chungkhar sinah ka kir rih lai. Ka nupi le ka fale pawl ka ngai tuk hna,”tiah De Ridder nih cun a chim. Chirhchan: One Championship\nA Poi taktak: Lungler ralkap nih Zahtlang khuami cheukhat Zuu(OB) an zuar ter hna\nA poi taktak: Tlangvaal Pa Hnin Thang (kum 33) a tlaunak in an hmu kho rih lo chungkhar lungrethei in an um


Bible Study 2014 - A VEL IN KHAMH KAN SI\nZARHTIN BIBLE CEIHHMAINAK\nBethel Baptist Church ni mino hruainak in zarhtin, Ninga Zaan fatin (Friday Night) te suimilam 7:30 PM ah Bible Ceihmainak (Bible Study Class) tuah asi. Upa ngakchia, kan dihlak tel khawh asi. Kan caanhmannak cu phunthum in kan then. Pathian thangthat hlasaknak le thlacamnak in sumilam pakhat caan kan hman hnuah, a phuphu in kan i then i Pathian bia ceihhmainak in Suimilam pakhat kan hman hnu ah a phu tete in Thlarau thazaang kan lakmi chimchinnak kan ngeih. Adong nak ah Cawnpiak tu nih kan cawnmi chungin biafunnak Suimilam cheu chung a ngeih tthan hnu ah pakhat le pakhat thla i campiaknak in kan caan kan donghter tawn. Hihmun ah Pathian bia dum tti ding in kan in sawm. Pathian bia cu kan ke caah Meiinn a si.\nNA MINUNG SINAK KHA THLARAU MEI KANGHTER\nBible Relding : Exodus 3:1-10\nBible Caang Zahding : "Bawipa nih a rat kha a hmuh tikah, burbuk chung cun Pathian nih cun a hun auh i, “Moses, Moses” tiah a ti i, “Zeidah?” tiah Moses nih cun a leh. 5Pathian nih cun, “Ra naih deuh ti hlah. Na kedan kha i phoih, na dirnak hmun kha hmun thiang a si. 6Kei cu na pa i a Pathian, Abraham Pathian, Isak Pathian, Jakob Pathian kha ka si,” a ti. Moses nih khan Pathian zoh cu a ṭih caah a hmai kha aa khuh."Exodus 3:4-5\nTinhmi : Na nunnak ah Pathian nih thil khuaruahhar tuah aduh. Thil hmete in an auh lai. Pathian aw na theih khawh nakhnga an auhnak aw din te kha ralring tein ngai law fek tein I tlaih. Bawipa nih thil khuaruahhar tuahtu ah an hman lai. Na minung sinak I bochan lo in Pathian thawnnak I bochan law vawlei ah ka phanh khawh te lai tiah hmanh na ruah khawh lo mi hmun ah Bawipa nih an chiah ko lai.\nBible ca chung kan hmuh mi thil khuaruahhar an I thoknak pawl hi zohthan lengmang tikah an I khah dihnak Muru (Point) pakhat hmuh khawh asi. Minung thil ti khawhnak pinlei a ummi Pathian thawnnak hi, Pathian Nawlngai mi sinak in Minung nunnak chungah aa thok tawn ti kha asi.\nMoses le Pathian a hmasakbik an I ton lio caan kha ruat tthan hmanh. Moses cu an chungkhar Tuu cawng in ramlak ah a vakvai mi, mi menmen te a rak si. Culio ah Burbuk a alhhluanmah ko kha a hmuh I va zoh awkah a hei naih. Moses le Pathian an I tonnak zawn cu burbuk meialh asi I thil hmete a si tiah kan ti khawh men! Phundang in kan chim ahcun, Sunday School, le Bible study tuahnak I Pathian bia kan I ruahmi menmen te hi a lo ko. Zeicahtiah Moses cu a pu pa caah rian a tuanmi men kha asi. Ramlak ah a um caah, a thurhnawm lai, Tuu rim a nam lai! Chanthar holh in kan chim ahcun a laar lo tuk mi le a niam ngaimi dirhmun ah a dirmi pa a si kan ti khawh.\nBible chung I Bawipa he a tong taktakmi minung hna hi Moses bantuk in thil hmete in an i thok tawn. Pathian nih na minung sinak kha thlarau mei in a khangh I thil ngan tuah kho tu ah a thlarau thawnnak in thuam an duh lio caan ahhin a hmebik le a niam bik dirhmun I na dir lio caan theng te zong khi asi ko lai. Ruah lo pi ah na nunnak ah ram thangcho pawl I Big Bang an ti bang, thil khuaruahnak ngan pipi tuah kho tu dirhmun na dir lio theng khi asi lem lai lo. Micheu hna cu nan lianhngan saling hna ah an auh mi zong cu nan um kho ko nain, a tam deuh cu a nganmi nan si lio theng ah khan an au hna lai lo I, hmailei zongah na ngan lawngah Pathian nih an hmang hlei lai lo. Hihi Pathian nih minung kan nunnak ah thil khuaruahhar a tuah ning asi. Cucaah thil ngan ka tuah in Pathian hmanmi kan site lai ti lungput he kan lianhngan hmasa nak hngah kha kan ngol a hau. Ka fim tikah, ka rum tikah, catang sang pi ka awn tikah, minih an ka tihzah tikah, bochanmi ka si tikah Pathian rian ka tuan lai I, ka nunnak hi Pathian nih a ka hman deuh te lai timi ruahnak kha Pathian ruahnak he a rak I khat lo mi asi. Cucaah Pathian auhnak aw din te, thil hmete in an auhnak aw na theih khawhnak ding tu ah ralring tein um law tha tein Pathian aw kha ngai. Hibantuk Pathian auhnak awdin te hi nitin te na theih ko lai.\nThil khuaruahhar kan timi cu, “Minung menmen na si nak le, khuaruahhar Pathian thawnnak an van I ton I an kal ti tikah a cang tawnmi thil,” asi. Minung menmen na sinak ah khan, Pathian thawnnak a vung luh tik ahcun, vancung ah meici (Sparks) an zuang lai. Pathian nih hin Khrihfabu ah minih theihpiak lo mi, ngakchia cawnpiaktu, zapi lakah aa pum thiam lo mi dirhmun zongin an auh ko lai; mino pawl Bible an cawn khawh nakding ca le an ipumh khawh nakding ca I Motor mawngtu zong in an hman ko lai: biakinn hlasak nak ca I in hnulei tein Computer tlaihpiaktu zong in an hman ko lai; biakinn tangah I pum thiam lo in mino cawnpiak tu zong in an hman ko lai. Hi rian pawl hi mipi hmai ah a lang mi an sibal lo I, min thannak zong an si bal lo. Phundang in chim ahcun thil menmen tete khi an si ko. Sihmanhseh Pathian nih hmailei caan ah vawlei cung hmunkip ah thawngttha a chim te dingmi mino hna sinah nan nunnak va luanter nak ding caantha an pek I cu thil tlamtlinhnak ding ca zongah an bawmh lai I, na tuahmi cuahmahmi, thil hmete a lo mi nih khan nangmah nih na chim khawh lo nak le na kal khawh lo nak hmun ah kal in nangmah nak ngan deuh in thawngtha a chim te ding mi mino tampi Bawipa nih a sersiam hna nak hmun zongah a cang ko lai. Cucu Pathian thawnnak, khuaruahhar cu a si! Cucaah a tu na tuahmi, Bawipa nih an pekmi tuanvo, a hmete ah na ruahmi hi an hmete lo. Pathian he aa fonh ahcun thil khuaruahhar tuahnak lam an si.\nPathian nih hin inn ah ngakchia hngaktu le nau um tu zong in an chiah men ko lai. Ngakchia he khengtawl, rawlchuan I diapers thlengtu hrawng zong in an buai ter men ko lai. Sihmanhseh a man sungtuk mi caanttha na ngeih asi! A Diaper na thlen cuahmah mi ngakchia te kha, Joshua bantuk in a nunnak ah Pathian thawnnak co in vawlei ah thil khuaruahhar tuahnak ah Bawipa nih a hman te ding mi pa sersiam le zohkhenhnak caantha na ngeih caan asi caah, inn ah nau na umhmi caan hi a lak a si lo I thil hmete zong asi fawn lo. Bawipa nih vawlei ah thil khuaruahhar tuahnak ding caah minung menmen na sinak ah tuanvo nganpi pek in a thawnnak he umpi an duh lio caan asi.\nPathian nih nihin ah thil khuaruahhar, thil lianngan tuahding ah an auh tikah, THIL HMETE IN A THOK LAI kha philh hlah. Moses a auhnak Burbuk bantuk te asi ko lai; zeidah a si hnga tiin zei rel setsai lo I va bih ta ding men I na ruahmi thil hmete zong khi a si ko lai! Nihin na nunnak ah zoh law, Bawipa auhnak hi na hmuh liangluang ko lai. Bawipa nih thil khuaruahhar tuahtu siter an duh, I thil lianngan tuah pi an duh. Na kedan a phoih mi le, Pathian kha naih deuh in Bawipa fialmi rian raltha tein a tuanmi si na duh lai maw? Minung menmen na sinak kha Pathian thlarau mei kanghter dihnak nawl na pe lai maw? Na minung sinak kedan phoih in Bawipa na naih deuh I, na minung sinak kha thlarau thawnnak mei na kanghter ahcun caan tlawmpal ah, ka phanh khawh lai tiah a ruah I na ruah bal lo mi dirhmun ah na zumhnak nih lam an hruai lai I, ka phanh te lai tiah na ruah bal lo mi dirhmun ah Pathian nih an chiah ko lai. Cucu Pathian thil khuaruahhar tuah dan asi. Na nunnak ah Pathian nih thil khuaruahhar tuah aduh! Thil hmete in an auhnak aw kha ralring tein ngai law theih I zuam. Bawipa nih an cawisan lai.\n1. Moses le Pathian an I ton ning hi zumhnak mit in na zoh tikah zeidah na hmuh khawh mi a um? Zeitindah thlarau thazang na lak?\n2. Moses caah cun Pathian nih a sunparnak caah Israel hruaitu I a thim lai I a auhnak cu burbuk hmete asi. Cuhmun cu Bawipa he an I ton nak hmun asi bantuk in na zumhnak lamthluan ah Pathian nih thil hmete hmang in a ka auh ko tiah na ruah khawh mi nitin na nunnak ah chimawk na ngei maw?\n3. Pathian nih Bible chung I khuaruahhar a tuahmi kan zoh hna tikah, thil hme tete, ruahawk tlak lo tete ko a lo mikhin a thok tawn kha kan hmuh. Nang nihtah Bible na rel tikah hihi a hman ko tiah na ruat maw, Pathian nih khuaruahhar thil a tuah ning phung dangdang chimchap ding na ngei maw?\n4. Kan Pathian hi aa thleng lo mi Pathian a si tiah cathiang nih a kan cawnpiak mi kan hmuh. Nang nih tah Pathian riantuan ning hi aa thleng tiah na ruat maw, Bible cawnpiakning in aa thleng lo mi Pathian asi ko tiah dah na ruah? Aa thleng lo mi Pathian asi tiah na zumh ah, Moses, Joshua, Daniel le Paul te hna nun ah a rak tuah mi khuaruahhar thil ti khawhnak hi kan mah cung zongah a tuah khawh ve ko lai tiah na zum maw? Zeidah kan herh tiah na ruah?\n5. Khrihfabu chung I kan cawlnak ahhin zei khi dah Pathian nih a nganbik ah a chiahmi rian a si hnga tiah na ruah? Khrihfabu cawlcanghnak ah a hmedeuh le a ngandeuh mi rian a um lai tiah na ruat maw? Nangmah pumpak nih tah Khrihfabu ah na dirhmun le na cawlcanghnak hi Pathian nih a ka auhnak zawnte asi ko lai tiah na ruahnak zawn ah na um maw? Cucu tlawmpal in kan chim (Share) ve.\n6. Tuzan kan cawnmi cu, Pathian nih minung hi khuaruahhar tuahding in a auh tik hna ah thil hmete in a thok tawn I kanmah nunnak zongah Bawipa nih thil khuaruahhar tuahnak ah hman a kan timh tikah, sining sangpi in a thok lai lo I dirhmun niamte ah kan ruah mi in a kan auh ve ko lai caah a auhnak aw kan theih khawh nakhnga ralring tein a aw kan ngaih a hau ti kha asi. Nang nih tah tuzan kan cawnmi chungin chap ding le ceihhmai ding na duhmi a um maw?\nCaan tawite kan nun chungah, Pathian nih vawlei I a duhnak tlinternak rian a tuannak ah thil khuaruahhar tuah kho tu ding in a kan sermi kan sinak kan I theih khawh I hmanthlak kan si khawh nakhnga a kan auhnak aw din te a theih kho tu ah Bawipa nih lam a kan hruainak hnga, thla kan I cam piak lai.\nApril 25, 2014 (Friday Night)\nGroup Kip In Chimnak: ( Aaw in kan theih mi hna hi an si)\n1. Group 1: Moses\n2. Group 2: Vanvan\n3. Group 3: Ani\n4. Group 4: Anuku\n5. Tlangkawmnak : Zathawngcin